Kamp na Jahorini okupio 150 košarkaša - Televizija K3\nMeđunarodni košarkaški kamp “Grave tri poena” na Jahorini okupio je 150 mladih košarkaša uzrasta od šest do 16 godina, a danas su ga posjetila načelnik opštine Pale Boško Jugović i direktor Turističke organizacije Dragan Jakić.\nOrganizator kampa je Košarkaški klub “Partizan TS” Banjaluka, a održava se na sportskim terenima aparthotela “Vučko” na Jahorini.\nJugović zahvaliuo je tehničkom organizatoru KK “Partizan TS” koji je do sada kroz ovaj kamp proveo više od 12.000 učesnika i 1.500 promotera.\n“To opštini može biti na čast i ponos, kao i Jahorini, da budu domaćini. Želim djeci, učesnicima kampa da se osjećaju ugodno, da ponesu samo lijepe utiske sa planine, a mi možemo obećati da ćemo kamp podržati svih narednih godina”, rekao je Jugović novinarima.\nOn je dodao da su učesnici kampa do sada bila djeca sa gotovo svih kontinenata, samo ih nije bilo sa afričkog kontinenta.\nJedan od organizatora kampa Bogdan Boban Stanojević rekao je da se kamp održava uprkos virusu korona i da je zbog epidemioloških mjera podijeljen u tri smjene po 50 djece.\nOn je naveo da je kamp jedan od najvećih sportskih događaja u Republici Srpskoj i BiH i pravo mjesto za mlade igrače koji bi željeli da unaprijede košarkaške sposobnosti.\n“Zahvaljujući dobroj organizaciji i preduzetim mjerama zaštite, druga smjene košarkaša je pri kraju. U planu je treća smjena košarkaškog kampa, takozvani `Gejm kamp` koji će da okupi ekipe iz Beograda, u najavi je i `Igokea` i dvije lokalne ekipe, čime ćemo nastaviti niz kvalitetnih projekata”, naveo je Stanojević.\nOn je istakao da svake godine kroz ljetni kamp prođe od 400 do 500 učesnika, te je zahvalio Jugovići i Jakiću, ali i drugim institucijama koje su pomogle, zajedno sa Vladom Republike Srpske, gradom Istočno Sarajevo, aparthotelom “Vučko” rad, kao i rukovodstvu Olimpijskog centra.\nStanojević je naveo da je promoter kampa Ratko Varda, a učesnik njegov sin Marko, što je uspjeh jer promoteri koji su prolazili kroz košarkaški kamp dovode i svoju djecu.\nDirektor Turističke organizacije opštine Pale Dragan Jakić ukazao je na značaj ovog kampa jer će njegovi učesnici da pričaju o ljepotama Jahorine gdje god budu išli.\nKroz Košarkaški klub “Partizan TS” godišnje prođe više od 500 djevojčica i dječaka različitih uzrasta, a akcenat je prvenstveno na okupljanju mladih koji pripadaju kategorijama juniora, kadeta i pionira, a o košarci uče kroz mini basket principe.\nKošarkaški klub “Partizan TS” Banjaluka od 2002. godine organizuje međunarodni košarkaški kamp “Grave tri poena” koji je do sada okupio više od 12.500 djece iz skoro cijelog svijeta.\nU Srpskoj 89 novih slučajeva virusa koronaNa GP Gradiška omogućen prelaz samo putničkim vozilima


Haiti: Vođa bande najavio nerede zbog ubistva predsednika\nIzvor: B92, 26.Jul.2021, 23:54\nViše od 1.000 demonstranata okupilo se oko jednog od najzloglasnijih vođa bandi na Haitiju koji je najavio da će organizovati proteste zbog ubistva predsednika.\nPrisutni, koji su uglavnom bila odeveni u belo, skandirali su ime Džimija Čerizija, bivšeg policajca koji sada vodi “G9”, takozvanu federaciju devet bandi koje su zvaničnici optužili za skok nasilja i otmica poslednjih meseci, prenosi AP.\n"Svi treba da sačekaju moju naredbu pre nego što odgovorimo >> Pročitaj celu vest na sajtu B92 << na ubistvo Žovnela Moiza“, poručio je Čerizije, čiji je nadimak "Roštilj“ i za kojeg policija tvrdi da stoji iza nekoliko nedavnih masakra čije su žrtve bili civili iz zajednica kojima upravljaju druge bande.\nČerizije je ranije najavio da će njegovi ljudi izaći na ulice u znak protesta zbog ubistva predsednika Moiza i zapretio da će siromašnu karipsku zemlju uvući dublje u haos.\nŽovnel Moiz ubijen je 7. jula, a njegova supruga je tada povređena i prebačena na lečenje u bolnicu u Majamiju na Floridi, a vlasti Haitija saopštile su da su atentat izveli strani, obučeni atentatori, 26 Kolumbijaca i dva Amerikanca poreklom sa Haitija.\nBeta: Vodeći kriminalac Haitija ožalio ubijenog šefa države, obećao osvetu\nN1 televizija: Kriminalni vođa s Haitija: Čekajte moju naredbu, odgovorićemo na ubistvo Moiza\nBlic: Demonstranti se okupljaju oko vođe bandi na Haitiju i prete neredima zbog UBISTVA PREDSEDNIKA ŽOVNELA MOIZA


46. sjednica Vlade Unako-sanskog kantona\n27.06.2019 - 12:15 by Administrator\nU Bihaću je danas zasjedala Vlada Unsko-sanskog kantona. U skupštinsku proceduru, sa 46. Sjednice, Vlada je uputila Nacrt Zakona o inspekcijama Unsko-sanskog kantona, predlagača Kantonalne uprave za inspekcijske poslove.\nPonuđeni tekst Zakona utvrđuje funkcionalno organizovanje inspekcija, a novine se posebno odnose na preciziranje preventivnog djelovanja inspektora, postupanje sa oduzetim predmetima, zatvaranje(pečaćenje) subjekata nadzora koji obavlja djelatnost bez rješenja nadležnog organa.\nNa prijedlog ministra privrede Nijaza Kadirića, Vlada Kantona danas je razmatrala i Nacrt Zakona o dopuni zakona o koncesijama te ga uputila u Skupštinu USK. Inicijativu za dopune ovog Zakona uputio je skupštinski zastupnik Zlatko Hujić u dijelu koji olakšava investicije u solarne fotonaponske elektrane.\nSkupštini Kantona na saglasnost je upućena Odluka o kreditnom zaduženju za likvidnost, putem revolving kredita u iznosu od dva miliona KM po zahjevu ZU Kantonalna bolnica, Bihać.\nVlada Unsko-sanskog kantona primila je k znanju Izvještaj Komisije za analizu stanja u ustanovama, predškolskog, osnovnog i srednjeg odgoja i obrazovanja. Ministarstvo obrazovanja, nauke, kulture i sporta zaduženo je da imenuje komisiju koja će, u skladu sa ovim izvještajem, sačiniti prijedlog mjera za otklanjanje utvrđenih nedostataka.


Afghanistan: U eksploziji skladišta oružja poginulo 7 američkih vojnika - 2004-01-29\nAmerička vojska u Afghanistanu je saopćila da je u eksploziji skladišta oružja poginulo večeras 7 američkih vojnika, dok su trojica teže ranjena prebačena u jednu američku vojnu bazu. Nema detaljnih podataka o tome kako je došlo do ove eksplozije u južnoj pokrajini Ghazni.\nU Iraku - jedan pripadnik iračkih snaga sigurnosti je ubijen a najmanje 11 drugih ranjeno u cijeloj seriji napada duž puta; spomenuti oficir je ubijen u blizini Kirkuka, a u gradu Baqubi najmanje desetoro je povrijedjeno kada je eksplodirala bomba na jednim zaprežnim kolima U sličnom napadu u Basri povrijedjen je jedan civil.\nU medjuvremenu je američki general Ricardo Sanchez kazao kako nedavno hapšenje jednog pripadnika al-Qaide pokazuje kako teroristi pokušavaju da se ubace u zemlju. Inače, američka vojska odlučila privremeno pojačati broj snaga za oko 30 hiljada vojnika. Ovo je saopćio general Peter Schoomaker govoreći pred američkim Kogresom, a nakon što je hitno, ali privremeno povećanje sa zakonom dozvoljenih 482 hiljade kopnenih vojnika, odobrio minstar obrane Donald Rumsfeld. Povećanje dolazi u trenucima kada kopnena vojska planira još dvije godine rotacija oko 100 hiljada vojnika u Iraku.


Vučiću međunarodno priznanje Zlatni lav za mir - Sputnjik Srbija\n15:26 30.11.2018 (osveženo 15:38 30.11.2018) Preuzmite kraći link\nPredsednik Srbije Aleksandar Vučić dobitnik je međunarodne nagrade Zlatni lav za mir za 2018. godinu i ovo priznanje biće mu svečano uručeno na ceremoniji u Veneciji 1. decembra, prenose danas italijanski mediji.\nOva značajna nagrada ustanovljena je pre 70 godina, a ove godine je Komitet za dodelu nagrade na čelu sa Silenom Kandelarezijem odlučio da ambasador mira u svetu za 2018. bude predsednik Srbije Aleksandar Vučić.\nU obrazloženju je navedeno da je Vučiću nagrada dodeljena zbog „plodnog doprinosa, međunarodnog dometa, koji karakteriše njegov mandat“, te njegovih „snažnih napora u promociji mira“.\nNa svečanosti uručenja će biti i zamenik italijanskog premijera Mateo Salvini, Franko Fratini, nekadašnji šef italijanske diplomatije, kao i ambasador Srbije u Rimu Goran Aleksić.\nPrema rečima predsednika Komiteta, Silena Kandelarezija, Zlatni lav za mir „jeste simbol i znak ponovnog rođenja u svetu koji je izmučen trenutnim geopolitičkim previranjima“.\nZlatni lav, Aleksandar Vučić, Venecija, Italija, Srbija


Tošić vozio „Valjak” do pobede, Stojketova povreda kvari utisak! (VIDEO)\nPočetna stranicaFK PartizanTošić vozio „Valjak” do pobede, Stojketova povreda kvari utisak! (VIDEO)\nPartizan Video Materijal 22.4.18\nJoš uvek aktuelni šampion Srbije revanširao se Čukaričkog za poraz u prvoj polufinalnoj utakmici Kupa Srbije. Crno-beli slavili golovima Zorana Tošića.\nFudbaleri Partizana prekinuli su negativan niz i upisali trijumf posle dva vezana poraza u prvenstvu i kupu.\nCrno-beli su u „reprizi” prve utakmice polufinala Kupa Srbije savladali Čukarički u Humskoj rezultatom 2:1 (1:0) tako da pet kola pre kraja Super lige imaju devet bodova manje u odnosu na vodeću Zvezdu.\nDomaćin je u dosta izmenjenom sastavu u odnosu na meč na Banovom Brdu prikazao jako dobru igru ali se i pored toga ponovo našao u neprijatnoj situaciji.\nPartizan je u 18. minutu poveo golom Zorana Tošića, a nakon greške koju je Nikola Drinčić napravio na trideset metara od svog gola. Saša Zdjelar je oduzeo loptu bivšem vezisti Partizana, ona je potom stigla do Ognjena Ožegovića, a ovaj je nesebično dodao Tošiću koji je bio siguran.\nNajagilniji igrač Partizana do odlaska na odmor bio je Đorđe Ivanović. Zimsko pojačanje crno-belih pravilo je probleme odbrani Čuke sve vreme, a najbliži golu Ivanović je bio u 29. minutu kada je okrenuo čuvara ali je golman Belić odlično intervenisao.\nU nadoknadi vremena Čukarički je mogao do izjednačenja ali je Milan Mitrović sa gol linije izbacio loptu koju Docić zatim nije uspeo da ubaci u nebranjenu mrežu.\nNastavak je doneo nova uzbuđenja u Humskoj. Već u prvom minutu drugog poluvremena greška Saše Zdjelara omogućila je Nemanji Belakoviću da izbije sam pred Vladimira Stojkovića i da poravna na 1:1.\nOd tog momenta uglavnom se sve dešavalo na polovini gostujučeg tima. Nastavio je Đorđe Ivanović gde je stao u prvom delu ali mu se nije dalo da matira Belića.\nTrener Partizana Miroslav Đukić potom je na teren poslao Sašu Ilića i Leandrea Tavambu i to se pokazalo kao dobar potez\nUpravo je pomenuti dvojac odradio najveći deo posla u 81. minutu pre nego što je lopta stigla do Zorana Tošića koji je drugi put na utakmici matirao Belića.\nNekoliko minuta pre pobedonosnog gola Partizana teren je zbog povrede morao da napusti Vladimir Stojković koji je dobio udarac u koleno nakon sudara sa Markom Jevtovićem.\nU samoj završnici Belić je još dva puta izašao kao pobednik iz duela sa Đorđem Ivanovićem koji je prvi put od dolaska u Humsku dobio šansu da igra ceo meč i pokazao da ima šta da ponudi.\nFK Partizan FUDBAL Superliga Srbije Zoran Tošić


Ambasador Kine u BiH se sastao sa guvernerom Centralne banke\nAmbasador Kine u BiH se sastao sa guvernerom bosanskohercegovačke Centralne banke\nGuverner Centralne banke Bosne i Hercegovine Kemal Kozarić je u nedjelju posetio kinesku ambasadu u BiH, gde je sa ambasadorom Kine u BiH, Vang Fuguo razgovarao o bilateralnoj ekonomskoj saradnji i drugim pitanjima. Kozarić je podvukao da je Kina u proteklih 30 godina, od sprovodjenja politike reformi i otvaranj\nGuverner Centralne banke Bosne i Hercegovine Kemal Kozarić je u nedjelju posetio kinesku ambasadu u BiH, gde je sa ambasadorom Kine u BiH, Vang Fuguo razgovarao o bilateralnoj ekonomskoj saradnji i drugim pitanjima.\nKozarić je podvukao da je Kina u proteklih 30 godina, od sprovodjenja politike reformi i otvaranja prema svetu, ostvarila ogromna dostignuća u ekonomskom razvoju. BiH se, kao prijatelj Kine, raduje zbog razvoja i jačanja međunarodnog položaja Kine, te očekuje da sve veći broj kineskih kompanija investira i proširi poslove u toj zemlji, radi daljeg napretka ekonomsko-trgovinske saradnje dveju zemalja.\nVang je izjavio da Kina pridaje veliki značaj razvoju odnosa i prijateljskoj saradnji sa BiH u raznim domenima. Jačanje ekonomske saradnje, koja je važan deo bilateralnih odnosa, koristi kako dvema zemljama, tako i njihovim narodima, zaključio je Vang Fuguo.\nVang i Kozarić su tokom susreta razgovarali i o suverenoj dužničkoj krizi u Evropi.\nSledeća ⇨ Kineski ambasador u BiH Vang Fuguo posetio je Brčko\nPrethodna ⇦ Kineski glumci izveli Dunhuang Melody u Podgorici


31.07.2019 u 09:38\nSvakom društvu potrebna konstruktivna opozicija\nPredsednik skupštinskog Odbora za Kosovo i Metohiju Milovan Drecun ocenio je danas da je jučerašnji sastanak predstavnika vlasti i opozicije na Fakultetu političkih nauka (FPN) u Beogradu dobra prilika da se smanje tenzije i istakao da je svakom društvu potrebna konstruktivna opozicija, prenosi Tanjug. „Sastanak je organizovan verovatno s namerom da se olakša atmosfera. Svakom društvu da bi se razvijalo potrebna je jaka i konstruktivna opozicija koja će da nudi dobra rešenja i u tom pravcu treba da se usmerava. Svaki dijalog je dobar jer se smanjuju tenzije, a smatram da je Skupština za to pravo mesto”, rekao je Drecun za RTS. Na pitanje o izbornim uslovima i medijskoj zastupljenosti, pitanjima koja su bila među glavnim temama sastanka, on je istakao da se svi bore za medijski\n31.07.2019 u 09:05\nNa sastanku bilo reči o izmenama izbornog zakona koji je opozicija donela\nPremijerka Srbije Ana Brnabić izjavila je danas da se na sastanku predstavnika vlasti i opozicije u Beogradu pričalo o izmenama izbornog zakona koji je donela „aktuelna opozicija”, prenosi Beta. „Govorilo se o 'demokratskim tekovinama' koje su oni napravili da bi pobeđivali na svim izborima. Bilo je reči o promeni skupštinskog poslovnika koji su oni doneli, a Srpska napredna stranka (SNS) nije dirala. Poslovnik im se danas ne sviđa zbog toga što ne daje prostora opoziciji”, kazala je Brnabić na televiziji „Prva”. Ona je kazala da nije bilo pritisaka na SNS da se održi sastanak sa opozicijom i dodala da je ta stranka uvek bila sprema na dijalog. Brnabić je kazala da bi želela da mediji budu „otvoreniji” prema opoziciji, „da bi građani mogli da vide šta sve govore”. „Želela bih\n30.07.2019 u 12:44\nBrnabić o japanskoj investiciji: Velika i važna stvar\nPremijerka Ana Brnabić rekla je danas da je investicija japanske kompanije –Tojo tajer” velika stvar za Srbiju i potvrda njenog kredibiliteta kao investicione destinacije, prenosi Tanjug. Prema njenim rečima, to je jedna od najlepših vesti u ovoj godini. „Potvrda je kredibiliteta Srbije kao investicione destinacije i rezultat teških reformi i predanog rada od 2014. Godine. Velika i važna stvar”, napisala je ona na svom Tviter nalogu. Predsednik Srbije Aleksandar Vučić saopštio je danas da će japanska Tojo korporacija investirati 390 miliona evra u fabriku u Inđiji, samo u prvoj fazi, a da se za Srbiju odlučila posle tri godine pregovaranja i istraživanja tržišta.\n30.07.2019 u 10:11\nPredsednik Srbije Aleksandar Vučić saopštio je danas da će japanska Tojo korporacija investirati 390 miliona evra u fabriku u Inđiji, samo u prvoj fazi, a da se za Srbiju odlučila posle tri godine pregovaranja i istraživanja tržišta. Vučić je, na vanrednoj konferenciji za štampu, istakao da se za investiciju japanske korporacije borilo više zemalja centralne, istočne i juže Evrope, te da su u „poslednjem krugu” preostale samo Poljska i Srbija, prenosi Tanjuf. „Pre nekoliko minuta sam dobio zvanično pismo od ovog značajnog japanskog investitora. Gospodin Šimizu je rekao da će Tojo tajer, najpoznatiji proizvođač guma doći u Srbiju”, rekao je on. Vučić je kazao da je njihova investicija u prvoj fazi 390 miliona evra, i da se radi o ulaganju u Inđiju. Prema njegovim rečima biće zaposleno\n30.07.2019 u 09:54\nMinistar unutrašnjih poslova Nebojša Stefanović izjavio je danas da je Aleksandar Vučić u kontinuitetu bio prisluškivan od 1995. do 2000. godine, zatim ponovo od 2000. do 2003. i, posebno, na, kako kaže, perfidan način - od 2007. do 2012. godine, i to bez ikakvog naloga suda ili bilo kakve naredbe i mere zasnovane na zakonu, a nekada i po nalogu suda, prenosi Tanjug. Stefanović je istakao da nikada, posle godina prisluškivanja i praćenja komunikacije Aleksandra Vučića, ni protiv jednog lica nije pokrenut nijedan postupak, niti podignuta krivična prijava, što govori da je praćen neko samo zato što je politički protivnik. Stefanović je novinarima rekao da je Vučić od 2007. do 2012. godine prisluškivan kroz obuhvat više lica koja su ostvarivala komunikaciju sa njim, a koja su, kaže,\n25.07.2019 u 18:37\nMinistar spoljnih poslova Ivica Dačić izjavio je u parlamentu da Srbija nastavlja borbu za Kosovo i da očekuje da će za dan, dva saopštiti ime i 14 zemlje koja je povukla odluku o priznanju nezavisnosti Kosova. Dačić je rekao da su od 2008. godine i proglašenja nezavisnosti tzv. Kosova do 2012. godine, 84 zemlje priznale Kosovo, a da je od 2014. godine kada je on postao ministar spoljnih poslova 13 država povuklo priznanje, dok je sedam priznalo Kosovo.\n25.07.2019 u 17:49\nVlade Srbije izdvaja 60 miliona dinara za obnovu poplavljenih kuća\nVlada Srbije usvojila je na sednici Uredbu o utvrđivanju Državnog programa pomoći i obnove porušenih porodičnih stambenih objekata u svojini građana usled dejstva poplava i grada u junu, kojom je izdvojeno šezdeset miliona dinara za ovu namenu. „Bespovratna novčana pomoć biće u što kraćem roku isplaćena građanima čije su kuće oštećene ili porušene, kako bi im se što pre obezbedili osnovni životni uslovi”, saopšteno je posle sednice Vlade, prenosi Beta. Vlada je usvojila i Uredbu o utvrđivanju Državnog programa obnove objekata javne namene u javnoj svojini u oblasti obrazovanja, zdravstva i socijalne zaštite oštećenih ili porušenih usled dejstva poplava i grada u junu 2019. S obzirom na to da je korisnicima i zaposlenima u tim objektima onemogućen dalji boravak i rad, vlada je\nMinistar spoljnih poslova Srbije Ivica Dačić i ambasador Holandije u Beogradu Henk van den Dol ocenili su danas da je potrebno unaprediti politički dijalog dve zemlje. Dačić, koji je Van den Dola primio u oproštajnu posetu, ocenio je da su odnosi Srbije i Holandije dobri, pre svega na polju ekonomske saradnje, saopštilo je Ministarstvo spoljnih poslova, prenosi Beta. Holandski ambasador je izrazio zadovoljstvo dosadašnjim ekonomskim pozicioniranjem Holandije na tržištu Srbije i, kako se navodi, najavio priliv novih holandskih investicija koje će doprineti otvaranju novih radnih mesta. Na osnovu podataka Narodne banke Srbije, Holandija se nalazi na prvom mestu prema veličini ukupnih neto ulaganja u srpsku privredu u periodu od 2010. do 2018. godine, dodaje se u saopštenju.


Kosovo, pesničenje kao deo kampanje za izbore unutar DPK\nFebruar 27, 2019 14:09\nIzbori za šefove lokalnih ogranaka Demokratske partije Kosova prerasli u otvorene sukobe protivkandidata. Pesničenja rivala u Gnjilanu i Podujevu. Šef stranke, Kadri Veselji smenama pokušava da smiri strasti.\nDve tuče rivalskih frakcija unutar Demokratske partije Kosova tokom nedelju dana priprema za izbore za šefove lokalnih ogranaka naterale su šefa stranke i predsednika kosovskog parlamenta Kadrija Veseljija da smeni jednog od savetnika.\nPrištinski Ekspres, pozivajući se na lokalne medije u Gnjilanu, javlja da je su se Hevzi Dželili i Rijad Rašiti potukli ispred lokalne podružnice Demokratske partije Kosova, a razlog za tuču bile su uzavrele strasti između rivala za mesto šefa tog ogranika, Džemala Mustafe i Fljurima Arifija.\nMustafa je pokušao da smiri strasti, navodeći da su dvojica pristalica DPK žustro raspravljali, ali da tuče nije bilo.\nTuča u Gnjilanu usledila je nekoliko dana posle sličnog obračuna rivalskih struja unutar podružnice te stranke u Podujevu, pošto Veseljijev savetnik Naim Fetahu nije želeo da ima protivkandidata na tim izborima.\nVeselji je odmah smenio Fetahua sa mesta savetnika.\nDemokratska partija Kosova formirana je 1999. godine kao deo demolitarizacije bivše Oslobodilačke vojske Kosova. Osnivač i prvi šef stranke bio je Hašim Tači, koga je na mestu predsednika nasledio Kadri Veselji.\nŠkole u Kosovskoj Mitrovici i Zvečanu spremne, u ponedeljak dočekuju đake 42


Više poslodavaca u ovom trenutku traži radnike u Zrenjaninu, a među njima se nalaze i „Telekom Srbija“, „Ogrev, Fulgar east“…\n„Telekom Srbija“ AD Beograd zapošljava 200 agenata terenske prodaje, a među nabrojanim gradovima kao mesto rada je i Zrenjanin. Više informacija zainteresovani mogu dobiti u zrenjaninskoj filijali Nacionalne službe za zapošljavanje.\nDOO „Ogrev“ Zrenjanin zapošljava šefa prodavnice u Melencima. Potrebno je radno iskustvo, a posao je na određeno vreme. Za više informacija kontakt telefon je 526 470.\nVaspitač predškolske dece potreban je za rad na određeno vreme u dečjem vrtiću „Pinokio“. Radno iskustvo je nebitno. Kontakt telefon je 063 533 406.\nAgencija „Farkaš“ traži dva vozača autobusa, sa vozačkom dozvolom „B“ i „D“ kategorije. Posao je na određeno vreme. Kandidati se mogu prijaviti na telefon 064 850 92 82.\nŠkole takođe traže radnike\nSrednja poljoprivredna škola Zrenjanin zapošljava nastavnika stručnih predmeta poljoprivredne struke. Posao je na određeno vreme. Više informacija o konkursu može se dobiti kod sekretara škole i pozivanjem broja 562 189.\nOsnovna škola „Svetozar Marković Toza“ Elemir – Taraš traži referenta za pravne, kadrovske i administrativne poslove, sa srednjom stručnom spremom, na određeno vreme. Za dodatne informacije kandidati se mogu obratiti sekretaru škole na telefon 737 708.\n„Sani optik“ DOO Beograd zapošljava 13 defektologa u više gradova, na određeno vreme, a jedno od mesta rada je i Zrenjanin.\n„Zepter international“ DOO Novi Beograd traži 42 konsultanta za prodaju i marketing na teritoriji Srbije, od čega dvoje na području Zrenjanina.\nOpšta bolnica „Đorđe Joanović“ Zrenjanin traži ginekološko-akušersku sestru (babicu u porodilištu) za rad na određeno vreme.\nTagovi"Ogrev" oglasi za posao Posao Telekom Srbija\n„Crni petak“ za zrenjaninsku košarku – prvi deo (Foto)


Tribina u Beogradu: Vraćanje nadležnosti Srpskoj jedini put za budućnost u BiH - Glas Srpske\nSrna, RTRS 07.12.2021 12:17\nBEOGRAD - U Beogradu je počela tribina „Republika Srpska – vraćanje otetih ustavnih nadležnosti“, u prisustvu srpskog člana Predsjedništva BiH Milorada Dodika, na kojoj će analitičari iz Srpske i Srbije iznijeti svoje viđenje aktuelnih događaja u vezi sa ovom temom.\n-Važno je da je Srbija jaka i stabilna, jednako je važno svesrpsko jedinstvo, jer ovaj posao je najviši nivo narodnog i državnog interesa i samo jedinstveni i sabrani možemo sačuvati Republiku Srpsku - istakao je Cicović.\n-Ništa manju ulogu u pravnom nasilju nije imao ni Ustavni sud BiH, koji umjesto da štititi Ustav i određuje šta u državi jeste, a šta nije u skladu sa Ustavom, uporno svojim odlukama bez saglasnosti predstavnika srpskog naroda radi na rušenju Ustava što je u suštini i rušenje BiH - naglasio je on.\nOrganizatori tribine su Predstavništvo Republike Srpske u Srbiji i dva informativno-politička portala „Sve o Srpskoj“ i „Fakti“, koji su uz podršku Predstavništva organizovali ovu tribinu na temu „Republika Srpska – vraćanje otetih ustavnih nadležnosti“.\nPritisak na Srpsku u Srbiju\nSrpski diplomata Darko Tanasković ocijenio je da je nova kampanja intenzivnog, koncentričnog i usredsređenog političkog i propagandno-medijskog pritiska na Republiku Srpsku i Srbiju pružila dodatne potvrde o postojanju već uočene prakse kontinuiranog nasilja koje nad Srbima od osamdesetih godina sprovodi takozvana „međunarodna zajednica“.\nTanasković je istakao da prevashodno misli na SAD, Veliku Britaniju, Njemačku, a tek nešto manje izraženo, tu je i Francuska sa svojim satelitima u EU.\n-Mora se veoma oštro i argumentovano ići protiv teze da su Srbi ratnički narod, da je to u njihovoj prirodu i razumiju samo jezik sile - rekao je Tanasković.\nOn istakao da se akcenat, u zavisnosti od aktuelne procjene regionalnih i međunarodnih okolnosti i odnosa snaga, u datoj fazi djelovanja stavlja na određeni vid pritiska ili nasilja ili na kombinaciju više vidova.\nU odnosu na Republiku Srpsku od završetka rata, tokom kojeg se takozvana „međunarodna zajednica“ i vojno jednostrano angažovala, sve vrijeme se, kaže Tanacković, naročito sistematski, primjenjuju pravni i propagandno-medijski vidovi nasilja, praćeni političkim i diplomatskim legitimizovanjem koraka i mjera koje se preduzimaju, a smišljeno se računa i na dugoročnije ekonomske posljedice ovih aktivnosti.\n- Time nije samo ustavno, funkcionalno, konstruktivno i dogovorno dograđivana struktura „dejtonske BiH“, već su i nedopustivo relativizovani i obesnaženi noseći principi i sistemski temelji na kojima ona, kao atipična politička zajednica triju konstitutivnih naroda, počiva - rekao je Tanasković.\nTanasković kaže da će biti pravno i politikološki zanimljivo analizirati primijenjeni mehanizam prokrijumčarenih i proizvoljnih odluka, njihovog nametanja i kažnjavanja nepoćudnih, kojim bi se jedna postkonfliktna i potencijalno „prokonfliktna“ dvoentitetska i tronacionalna državna zajednica prevela u unitarnu državu.\nAli, dodaje, u ovom trenutku najvažnije da se taj proces zaustavi, a njegovi učinci preispitaju i do moguće mjere legalnim putem ponište, u protivnom, „dejtonska BiH“ nema izgledniju perspektivu, a BiH kao država nikakvu.\nOn je ukazao da u centralnim zvaničnim medijma u Srbiji nedostaje podrška Srpskoj\ni njenoj inicijativi, te naglasio značaj identitetskog i strateškog objedinjavanja srpskih prostora, koje ne postoji u mjeri u kojoj treba, te da bi srpsko jedinstvo moglo svima da pomogne, posebno Republici Srpskoj.\n-Novo je da u Srpskoj neće biti tonova popuštanja i odustajanja od zahteva - rekao je Pavić, koji smatra da politički Zapad pokušava da vrati sat u devdesete i vrijeme jednopolarnog svijeta, kada su zapadne prestonice diktirale uslove ostatku svijeta.\n„Labava BiH uslov za povjerenje“\nBivši ministar inostranih poslova u Vladi SR Jugoslavije srpski diplomata Vladislav Jovanović ocijenio je da je „labava“ država BiH uslov za održavanje međusobnog povjerenja, kao i da će probošnjački stavovi, zbog svoje anahronosti, u procesu stabilizovanja BiH imati sve manju podršku zapadnih prijatelja, uključujući Tursku.\nJovanović je ocijenio da se posljednji uzburkani politički razvoj u BiH mora posmatrati u trouglu BiH-Srbija-Kosovo i Metohija.\n-Dejtonski sporazum je namerno, kao jedino moguće prihvatljivo rešenje za tri nepomirljivo sukobljena naroda, stvorio BiH kao labavu uniju dva entiteta i tri konstitutivna naroda - napomenuo je Jovanović.\n-To je bio put da se uspešnije funkcionisanje zajedničke države postigne interno, a ne nametanjem spolja - naveo je Jovanović.\nJovanović je naveo da su posljednje pomirljivije izjave međunarodnih predstavnika posljedica zainteresovanosti da prejak pritisak na Republiku Srpsku, odnosno na njenog prvog političara Milorada Dodika, nepovoljno ne utiče na njihova očekivanja od Srbije u vezi sa Kosovom i Metohijom i ne dovede do povećavanja uticaja konkurenata na njenu politiku.\n-Ti i neki drugi razlozi, a posebno interesi NATO-a za ovaj prostor, otvaraju mogućnost Republici Srpskoj za nekažnjivo vraćanje nekih dejtonskih ovlašćenja koja su ranije nasilno od nje oduzeta od probošnjačkih visokih predstavnika - rekao je Jovanović.\n-Šta god da na to kažete rizikujete. Jer, ne možete a da nemate na umu kako je „briga“ Zapada u bivšoj Jugoslaviji pre četvrt veka, bez po muke, isposlovala građanski rat - rekao je Reljić.\n-U skladu sa svojim identitetom državnosti i istorijskim pravom srpskog naroda na samostalnost, Republika Srpska može da bude ili samostalna država u okviru unije BiH ili treba da bude sasvim samostalna država koja može da stvara državne asocijacije izvan BiH - istakao je Raković.\n-Prema onome što gledamo i slušamo, u bošnjačkom korpusu jesu izneverena neka očekivanja - rekao je Proroković, koji ujedno i pita na čemu su bila zasnovana ta očekivanja.\nU toku služba za Mateja Periša, očekuje se dolazak Porfirija\nTijelo Mateja Periša izloženo u crkvi Svetog Antuna\nMinistarstvo: Do 13 sati pregledane 224 škole, dojave lažne\nSveštenik osuđen na tri godine zatvora zbog obljube maloljetnice\nPovorka sjećanja u Beogradu za kraj snimanja filma o Zoranu Stankoviću\nSPC: Zemlje Kvinte pozvale na upis zemljišta manastira Visoki Dečani\nEparhija traži vladavinu zakona i prava za SPC\nĐurić: Kurti priča o demokratiji, a brani Srbima da glasaju\nDojave o bombama u školama u Novom Sadu, Nišu...\nVučić i predsjednik Evropskog savjeta opustili se uz roštilj\nVučić:Nema besplatnog sira, osim u mišolovci


ciljevi Archives - My Cup of Tea\nO da, primetile smo da tokom karantina, a posebno u kombinaciji sa praznicima imamo malih problema sa motivacijom. Navikli smo da odmaramo, da uživamo u danima bez obaveza i pokretanje nam zaista predstavlja visok cilj! Pa ipak, život ne može da stane i mi se moramo vratiti svojim obavezama, a kako većinu vremena i u […]\nPrimetile smo da nam je za vreme izolacije motivacija znatno opala, a verujemo da i vi vodite borbu sa sličnim problemom. Zato danas želimo da se zajedno motivišemo i konačno popravimo svoju produktivnost, koja je drastično opala, tokom ovih dana. Ukoliko počnete sada, u samo nekoliko jednostavnih koraka motivisaćete se da ovaj dan učinite produktivnim […]\nPočetkom godine ljudi uglavnom donose odluke u želji da uspostave nove (zdrave) navike. Zato bih volela da se posvetim ovoj temi, i predložim neke smernice, kako bi te odluke, koje neretko traju koliko i novogodišnja euforija, bile održive. Ovo je takođe savet perfekcionistima koji su se zaustavili u nagomilanim obavezama ili čuvenoj “To-do” listi! Mnogi […]\nSvakome od nas, osnovna vodilja kroz život je želja za razvojem, i to ne samo onim u karijeri, na koji većina pomišlja, već na rast i uspeh u svakom životnom segmentu, jer život i nije ništa drugo do svakodnevno uloženog truda u to, da pre ili kasnije postanemo osoba, koja smo oduvek želeli da budemo. […]


Rusi i Ukrajinci prekidaju rat teretnjacima - Ekonomske Vesti\n16. feb. 2016 Andrija Matić 0 Comments Desni sektor, kamioni, Poljska, teretnjaci, Ukrajina, Zakarpatski bič\nKijev i Moskva su se dogovorili da svim kamionima sa ruskom i ukrajinskom registracijom bude omogućeno da od 16. do 25. februara stignu do svoje matične države, saopštilo je Ministarstvo infrastrukture Ukrajine, a prenose ruski mediji.\nKijev je preuzeo obavezu da obezbedi putovanje svih kamiona sa ruskom registracijom do ruske granice.\nPošto je 1. februara istekao rok sporazumu o tranzitu kamiona izmedju Rusije i Poljske, a dve strane se nisu saglasile oko novog sporazuma, ruski kamioni su krenuli u tranzit preko Ukrajine. Da u ukrajinske Zakarpatsku i Vilinsku oblast udju sprečili su ruske kamione u prošli petak pripadnici Desnog sektora i Karpatskog biča, ekstremnih političkih grupacija. Na to je Rusija odgovorila zabranom ulaza na svoju teritoriju kamionima sa ukrajinskom registracijom, a Kijev joj je odgovorio zaustavljanjem svih kamiona sa ruskom registracijom koji su se nalazili na teritoriji Ukrajine.\nTako je tokom vikenda na ukrajinsko-ruskoj granici ostao 161 kamion sa ukrajinskom registracijom, 100 kamiona sa ruskom registarcijom zaustavljeno je u Ukrajini, a 500 nije moglo da se vrati iz neke od evropskih država, preko Ukrajine, u Rusiju.\n← Poslodavci: Ne vidimo pozitivne efekte\nKijev: Rusiji ćemo od 2020. sniziti taksu na transport gasa →\nRuski prankeri priznali da su imali inspiratore\n1. jun. 2017 Dragoljub Bečić 0


Energetika i rudarstvo osnova za razvoj i budućnost Srbije | Energetski portal Srbije\nPotpredsednica Vlade Republike Srbije i ministarka rudarstva i energetike Zorana Mihajlović razgovarala je sa šefom Kancelarije Svetske banke u Srbiji Stivenom Ndegvom o nastavku saradnje, posebno u oblasti reformi, zelene ekonomije i energetske efikasnosti.\nMihajlović je prenela da je na sastanku bilo reči o nekoliko važnih strateških pravaca, poput zelene ekonomije i zelene energetike, jer, iako znamo da se deo struje dobija iz uglja, drugi deo je iz hidroenergije i želimo da energetiku pospešimo i učinimo čistijom.\nS druge strane, kako je navela, razgovarali smo i o energetskoj efikasnosti, odnosno racionalnoj upotrebi energije, na čemu ćemo raditi sa Svetskom bankom.\nPotpredsednica Vlade je istakla da je jedna tema danas posebno delegirana od strane Ministarstva, a to je reforma i stvaranje energetskog i rudarskog sektora pogodnim prostorom za investiranje.\nPrema njenim rečima, kao što smo uveli elektronske građevinske dozvole, tako ćemo raditi na uvođenju e-energetike i e-rudarstva, da sve dozvole, licence, potrebne potvrde za rad i projekte učinimo digitalizovanim i elektronski dostupnim.\nU pitanju je ozbiljna reforma koja zahteva izmenu mnogih zakona u ovom sektoru, navela je ona i iskazala zahvalnost Svetskoj banci, koja je naš prijatelj svih ovih godina i sa kojom smo u prethodnom ministarstvu uradili mnoge velike stvari, od reformi građevinskih dozvola, železnice, do velikih infrastrukturnih projekata.\nSigurna sam u to da ćemo kroz buduću saradnju učiniti da energetika, kao bazičan sektor u Srbiji, donese ogromne rezultate i veliki doprinos rastu BDP-a, zaključila je Mihajlović.\nU saradnji sa drugim partnerima, nastavićemo da podržavamo Srbiju u svim reformskim procesima, kao što su e-energetika i e-rudarstvo, poručio je on.


Google News će jasnije ukazivati na izvor vesti - Advertiser Serbia\nS ovim u veziDigitalGooglegoogle newsMediji\nGoogle je na Twitter-u objavio informaciju kako će u sledećih nekoliko nedelja redizajnirati svoj Google News, novi dizajn će smanjiti broj vesti u otvaranju stranice u korist informacija o samoj vesti, odnosno staviće naglasak na naslove vesti i njihovo poreklo, odnosno nazive izdavača\nTehnički, kako se navodi, vesti bi bile prikazane s više sadržaja a ne samo naslovi.\nDodatno, u cilju poboljšanja verodostojnosti vesti koje objavljuje Google je sklopio još prošle godine partnerstva s nekim od najvažnijih globalnih izdavača vesti, te je pozvao na saradnju ostale izdavače, a omogućio je i oblike pretplate za izdavače, a od ove godine i programe za borbu protiv lažnih vesti koji će koristiti algoritme veštačke inteligencije.\nPoslednja novina iz Google-a nije presudna promena za izdavače u vreme prevlasti internet platformi u agregiranju vesti i poslovne nadmoći nad tradicionalnim novinskim izdavačima ali je pokazatelj promena koje pre svega dolaze ne samo od medija nego i iz vladinih institucija, pre svega iz Evropske unije, te iz nevladinih institucija. Zabrinutost zbog poverenja u informisanje preko internet platformi, a i klasičnih medija, poslednjih je godina zabrinjavajuća. I sam model poslovanja klasičnih medija postao je upitan a to je dovelo do slabog kvaliteta informiranja.\nGoogle je još prošle godine najavio investicije vredne 300 miliona američkih dolara za podršku projektima unapređenja verodostojnosti informacije i borbi protiv lažnih vesti ali već tada je bilo jasno kako to neće rešiti probleme. U sklopu svojih projekata Google je započeo saradnju s udruženjem novinskih organizacija, pokrenuo projekat borbe protiv lažnih vesti Desinfo Lab, započeo saradnju, između ostalog sa Institutom Poynter, Univerzitetom Stanford i Udruženjem lokalnih medija kako bi pokrenuli novi program pod nazivom MediaWise za mlađe čitaoce odnosno za poboljšanje kvaliteta informacija digitalnih medija, objavio je kako radi na identifikovanju tzv. sintetičkih medija koji algoritamski proizvode sadržaje…Uz sve to, Google News i dalje korisnicima nudi sadržaje koji su dezinformišući, ponekada uznemirujući, neprofesionalni….\nGoogle je pokrenuo i program pod nazivom Pretplati se s Google-om koji korisnicima olakšava pretplatu na mrežne vesti medija poput The New York Times ili Financial Times. Korisnici se mogu pretplatiti direktno sa stranica s vestima koristeći svoje postojeće podatke o plaćanju iz Google naloga.\nGoogle je objavio i da će nastaviti da radi na projektima za poboljšanje novinarstva, ukazujući na postojeće alate kao što su AMP Stories kao primer tih napora, iako postoji dosta skepticizma kada je reč o AMP-u kao otvorenoj platformi. Pored toga Google je najavio novi alat nazvan Outline, alat otvorenog koda iz tehnološkog inkubatora kompanije Jigsaw, koji novinskim organizacijama olakšava stvaranje VPN-ova za novinare i obezbeđuje im sigurniji pristup internetu.


6 Januara, 2022 Peca Tipovi košarka 1\nNoćašnji tiket oborio je Vašington koji je trebalo da ubaci još 4 poena, ali šta je tu je. Nova šanska je u noći pred nama. Napominjemo da su kvote i granice podložne promenama.\nNju Orleans Pelikans – Golden Stjet Voriorsi – Hendikep 1 (granica 6,5 poena) @ 1.56 u Meridianbet\nPelikansi imaju 3 poraza u nizu, to su sve bili mečevi sa ekipama iz gornjeg doma na tabeli u NBA ligi, a redom su tim iz Nju Orleansa pobeđivali Milvoki Baksi, Juta Džez i Finiks Sansi. U 6 utakmica pre ove negativne serije Nju Orleans je taman uhvatio zamah, na 8 utakmica su imali 6 pobeda. Pelikansi se nalaze na 14. mestu u Zapadnoj konferenciji, imaju 13 pobeda i 25 poraza u dosadašnjem delu sezone. Prostora za iskorak ove sezone ima, naravno sve pod uslovom da se Zajon Vilijamson pojavi u punom kapacitetu u sastavu tima iz Luizijane. Pored Vilijamsona osovinu tima su mogli da čine Brendon Ingram i Jonas Valančijunas, adekvatnu pomoć bi mogli da pruže na spoljnim pozicijama Devonte Grejam, Džoš Hart i Nikil Aleksander Voker, uz neko pojačanje na unutrašnjim pozicijama sasvim respektabilan sastav. Od toga ove sezone nema skoro ništa, Vilijamson se nalazi na rehabilitaciji u Oregonu, posle operacije desnog stopala, i navijačka baza Pelikansa se bavi nagađanjima koliko ovaj mladi košarkaš vidi svoju budućnost igrajući u Nju Olreansu.\nVoriorsi se i dalje nalaze na vrhu u NBA ligi, imaju isti broj pobeda (29) i poraza (8) kao i Finiks Sansi, ipak, čini se da je došlo do malog zamora materijala. Naime, Stef Kari na dve poslednje utakmice ima šut iz igre 8 od 41, na ta 2 meča je sjajni bek davao 9 i 14 poena, uz šut za tri 2 od 19. Potpuno nekarakteristični šuterski podbačaj za Karija, koji je shvatio da mu je potreban predah i najavio da bi mogao da propusti meč sa Nju Orleans Pelikansima zbog lakše povrede noge, taj meč je drugi zaredom u dva dana (back-to-back) za Voriorse. Na poslednja 4 meča Voriorsi su imali dva specifična poraza, prvo su protiv Denvera dali samo 86 poena (89:86), da bi u noćašnjem porazu u Dalasu Golden Stejt dao rekordno mali broj poena ove sezone i to samo 82 (99:82).\nMišljenja smo da bi Pelikansi mogli da pruže dostojan otpor jednoj od najbolje plasiranih ekipa u NBA ligi i da ne bi trebalo da dožive ubedljiv poraz protiv oslabljenih Voriorsa. Naš predlog je hendikep 1 (granica 6,5 poena) na Nju Orleans Pelikanse u meču protiv Golden Stejt Voriorsa, za tu igru kladionica Meridianbet nudi koeficjent 1.56.\nValančijunas ima individualno dobru sezonu, sa 18,9 poena je drugi strelac Nju Orleans Pelikansa ove sezone, dok je Litvanac sa 12 skokova po meču, ne samo prvi skakač tima iz Luizijane, već i četvrti skakač u NBA ligi trenutno. U solidnim brojkama Valančijunasa ove sezone ima malo i do toga što je u ekipi jedna od dve glavne napadačke opcije, što nije uvek bio slučaj u karijeri litvanskog košarkaša. Naime, Valančijunas je dugo igrao u Toronto Reptorsima sa Kajlom Laurijem i Demarom Derozanom. Jonas Valančijunas je došao u Nju Orleans Pelikanse ovog leta putem razmene, u drugom pravcu je otišao Stiven Adams. Novozelanđanin Adams sa neuporedivo slabijim statističkim pokazateljima ima vredniji ugovor i prima nešto preko 17 miliona dolara ove sezone, dok će Valančijunas ove sezone inkasirati 14 miliona dolara. Ipak u Memfisu su verovatno procenili da je ekipi potrebna druga vrsta centra, neko ko neće previše zahtevati loptu u napadu, već će biti stabilna podrška u odbrani, da mladi igrači moraju imati više prostora za napredak i ne može se reći da su doneli pogrešnu odluku u menadžmentu Grizlisa.\nNaš predlog su + skokovi na Jonasa Valančijunasa, granica je postavljena na 11,5 skokova u Meridianbet kladionici, a koeficijent iznosi 1.85.\nDevonte Grejam (Nju Orleans Pelikans) + asistencija (granica 3,5) @ 1.55 u Meridianbet\nGrejam je startni plejmejker Nju Orleans Pelikansa i drugi asistent ekipe ove sezone sa 4,6 asistencija po meču. Na poslednjim mečevima u Pelikansima nema mnogo igrača koji imaju oznaku PG (Point Guard), radi se o plejmejkerima, organizatorima igre, odnosno o razigravačima. Tomas Satoranski je ušao u protokole početkom 2022. godine, Kira Luis Džunior se povredio početkom decembra, dok je Hose Alvarado imao zanemarljiv učinak u dosadašnjem delu sezone. Najveći teret u organizaciji igre, pored Grejama, je padao na Brendona Ingrama i Džoša Harta.\nNaš predlog su + asistencije na Devontea Grejama, granica je postavljena na 3,5 asistencija u Meridianbet kladionici, a koeficijent iznosi 1.55.\nNjujork Niksi – Boston Seltiksi – 2 (uključujući produžetke) @ 1.85 u Meridianbet\nU Njujorku u susretu legendarnih timova Njujork Niksa i Boston Seltiksa se očekuje bespoštedna borba. Ove dve ekipe su trenutno izjednačene na tabeli NBA lige, imaju po 18 pobeda i 20 poraza, nalaze se na deobi desetog i jedanaestog mesta na Istoku. Niksi i Seltiksi su uz Golden Stejt Voriorse jedine tri franšize koja igraju neprekidno u NBA ligi od osnivanja (1946). Ipak, mora se istaći da su ”Ratnici” prvo bili Filadelfija Voriorsi, a da su jedino Njujork Niksi (New York Knickerbockers) i Boston Seltiksi (Boston Celtics) preko sedamdeset godina u NBA ligi u svojim prvobitnim gradovima i svojim prvobitnim nadimcima.\nNiksi polako kompletiraju svoje redove, Džulijus Rendl se posle dve utakmice pauze i izlaska iz zdravstvenih i sigurnosnih protokola (health and safety protocols) vratio na teren u prošloj utakmici u pobedi proiv Indijana Pejsersa. Trener Tom Tibodo je rešio da ponovo promeša karte, vratio je Aleka Burksa u startnih pet i čini se da je učinio pravi potez, Niksi su pobedili Pejserse. Pored Rendla i Burksa, u Niksima se dosta očekuje i od Er Džej Bereta, čini se da je to trojac koji bi mogao da igra u oba pravca po ukusu trenera Tibodoa. Sa druge strane, u noćašnjem meču Seltiksi su izgubili od San Antonio Sparsa rezultatom 99:97 na svom terenu. Seltiksi, naravno, nisu zadovoljni trenutnim stanjem i brojem pobeda na kontu, u sve se upire prst, sa željom da se prevaziđu ipak nedovoljno dobre igre ove sezone. Da li je problem u dvojcu Džejson Tejtum i Džejlen Braun, možda da se trejduje slabiji deo tog dvojca Braun, kombinacija je hiljadu. Ipak, čini se da je već neko vreme gorući problem Seltiksa mesto plejmejkera, a ne toliko ni Tejtum, a ni Braun. Markus Smart uvek ima svoje mišljenje, ali malo koga je impresionirao kao startni plejmejker jednog NBA tima. Čini se da Smartu više odgovara uloga defanzivnog specijaliste, dok sa druge strane ni novajlija u ekipi Denis Šreder nije kapacitet da mu se u potpunosti ili velikim delom poveri tako bitan zadatak u organizovanju igre tima. Nemac Šreder bi možda mogao da bude neko ko donosi energiju i poene sa klupe, da bude kandidat za najboljeg šestog igrača u NBA ligi. U dosadašnjem delu sezone Seltiksi su timski po broju asistencija jedna od slabijih ekipa u ligi, dosta tu u Bostonu ide na izolacije, individualni napor i suvi kvalitet Tejtuma i Brauna.\nNaš predlog je 2 (uključujući produžetke) na Boston Seltikse, za tu igru kladionica Meridianbet nudi koeficjent 1.85.\nUkupna kvota na tiketu za noć između četvrtka i petka u kladionici Meridianbet iznosi 8.27.\nGoran Kelača kaže:\n6 Januara, 2022 u 20:21\nPoštovani pratim Vaše tikete i zadovoljan sam samo ako može molba za nba tikete da se igraju ili ishodi i uk koševa ili poeni Igrača jer ne dozvoljavajući sve kladionice da se isto miksuju


Da li je delegacija Vojske Srbije bila na Ravnoj Gori? - 09.05.2018, Sputnik Srbija\nNa društvenim mrežama pojavila se fotografija nekolicine ljudi u uniformama Vojske Srbije koji polažu venac na spomenik Dragoljubu Draži Mihajloviću na Ravnoj... 09.05.2018, Sputnik Srbija\n13:22 09.05.2018 (Osveženo: 13:38 09.05.2018)\nNa društvenim mrežama pojavila se fotografija nekolicine ljudi u uniformama Vojske Srbije koji polažu venac na spomenik Dragoljubu Draži Mihajloviću na Ravnoj Gori, ali autentičnost fotografije nije potvrđena, niti je Vojska Srbije potvrdila ili demantovala da se to dogodilo.\nPredrag Bogićević, predsednik Saveza ravnogorskih pokreta, ne sumnja da jeste i kaže da je to samo jedna u nizu pozitivnih promena koje se dešavaju u Vojsci Srbije poslednjih mesec dana.\n„Vrlo bitne stvari dešavaju se u vojnim krugovima. Vojska je prvobitno odala počast streljanim ravnogorcima, a potpukovnik Simović je čak spevao četničku pesmu i sve najbolje rekao o Dražinim pristalicama na Akademiji održanoj povodom obeležavanja dana kopnene vojske“, kaže Bogićević.\n— Mirko Stanic (@StanicM) 07. maj 2018.\nRavnogorci 8. maj, kad je Dragoljub Mihajlović došao na Ravnu Goru i pokrenuo borbu protiv fašizma, smatraju danom početka „trećeg“ srpskog ustanka, kad se su Srbi otvoreno suprotstavili fašističkoj Evropi.\nNa polemike da li su u Srbiji bila dva antifašistička pokreta još nije stavljena tačka, a i u istorijskim krugovima ta debata nije završena, iako većina istoričara Mihajlovića smatra saradnikom okupatora, pored još nekih desničarskih pokreta u Srbiji u to vreme.


(FOTO) GRAĐANI ĐENOVE UPOZORAVALI NADLEŽNE DA SE MOST RASPADA: Godinama delovi građevine padali po njihovim kućama i kolima - Informer\nTanjug/ Informer.rs | 23. 08. 2018.\n(FOTO) GRAĐANI ĐENOVE UPOZORAVALI NADLEŽNE DA SE MOST RASPADA: Godinama delovi građevine padali po njihovim kućama i kolima\nLjudi koji su živeli ispod mosta u Italiji koji se srušio prošle sedmice i koji je odneo 43 života, godinama su znali da se most raspada, jer su delovi te građevine padali po njihovim domovima i kolima\nMesec dana pre nesreće, građani su se sastali sa zvaničnicima zaduženim za održavanje mosta u Ðenovi kako bi saznali šta će biti preduzeto.\nViseći most dug 1,2 kilometra, povezivao je ovaj lučki grad sa Francuskom i polako se decenijama urušavao pod dejstvom morskog vazduha, a život stanara ispod njega postajao je sve nepodnošljiviji.\nNeprekidno i glasno škripanje mosta zbog kojeg nisu mogli da spavaju bio je razlog zbog kojeg su se 18. jula obratili dvojici zvaničnika kompanije koja održava puteve u Italiji, a snimak tog sastanka objavila je gradska vlada u Ðenovi, prenosi Rojters.\nSrušeni most u Đenovi\nMeđutim, niko nije postavio pitanje bezbednosti mosta starog 51 godinu, što je samo potvdrilo koliko je čvrsto poverenje koje je javnost u severnom delu Italije imala u institucije, a koje je posle ove tragedije uzdrmano.\nOni koji su živeli u senci mosta decenijama i koji su bili svedoci njegovog konstantnog propadanja nisu ni pomislili da bi mogao da se sruši, navodi agencija.\nPitanje koje je na sastanku 18. jula postavio lokalni političar Mauro Avenjente, a koje je bilo najbliže problemu, "da li je iko napravio prognozu koliko će most još trajati", ostalo je bez odgovora u masi drugih pitanja koja su postavili građani na tom sastanku.\nNakon nesreće, kada su desetine kola i kamiona završile u reci pod tonama betona i čelika, Avenjente je rekao da su svi znali da je most u lošem stanju i dodao: "Svaki put kada bih se vozio tuda, ubrzavao bih".\nNeki građani tvrde da je 80-ih godina prošlog veka pripreman predlog prema kojem bi trebalo da dobiju obeštećenje oni kojima automobile ošteti materijal koji pada s mosta.\nTo što niko od nadležnih iz svih partija nije ni razmišljao da zatvori most ili barem da limitira saobraćaj sada je pod istragom tužilaštva u Ðenovi.\nĐenova most rušenje mosta žrtve


NSinfo: Novi most preko Dunava do Bulevara Evrope tek oko 2030.godine - konkurs za uređenje Ribarca, Pozorišnog trga...\nNovi most preko Dunava do Bulevara Evrope tek oko 2030.godine - konkurs za uređenje Ribarca, Pozorišnog trga...\nNovi Sad planira da do kraja godine raspiše tri arhitektonska konkursa\n- za uređenje Ribarca, Pozorišnog trga i novog mosta preko Dunava.\nPrema saznanjima 021.rs, iz budžeta grada će se za ove konkurse izdvojiti 21,7 miliona dinara.\nGrad planira da kao pripremu za konačnu popravku Pozorišnog trga, koji nije uređivan od početka osamdesetih kada je i sagrađeno Srpsko narodno pozorište, raspiše arhitektonski konkurs da bi se odabralo najbolje rešenje za ovaj prostor. Ova investicija je izvesna i, koliko se do sada moglo čuti od čelnika Grada, i pokrajinska vlast planira da Novom Sadu u 2017. godini dodeli sredstva za radove.\nS druge strane, druga dva konkursa se sprovode za projekte koji možda neće biti realizovani u ovoj deceniji, jer se radi o vrlo skupim projektima, koji su i povezani lokacijski. Tako će Grad imati konkurs za uređenje Kameničke ade (Šodroš) i Ribarskog ostrva, kao i konkurs za novi most preko Dunava u nastavku Bulevara Evrope, koji prema urbanističkim planovima prelazi preko Šodroša.\nUređenje Ribarca, kao i novi most, u gradskim planovima se pominju već decenijama, a do danas nisu realizovani iz raznih razloga. Poslednje procene urbanističkih stručnjaka bile su da će novi most preko Šodroša, iako planiran još davnih šezdesetih godina, čak i pre ideje da se gradi Most slobode, na red doći tek oko 2030. godine. Mada se čini da ovim konkursima Novi Sad troši uzalud milione, dugoročno oni ipak imaju svoje prednosti, jer predstavljaju prave analize situacija na terenu koje se menjaju tokom godina.\nPodsetimo da je Novi Sad pre nekoliko godina sproveo konkurs za gradnju pešačkog mosta preko Dunavca, koji će povezati Ribarac i Liman, ali da se radovi stalno odlažu i da su vlasti odlučile da njegovu gradnju pomere za 2018. godinu. Procena je da bi gradnja koštala oko 270 miliona dinara.\n... centar, dunav, most, Novi Sad, ribarac, šodroš, trg, zanimljivosti


Sportske.net - Ovo su Blekijeve opcije, jedna solucija nikako ne odgovara Partizanu!\nI dalje nema rešenja za status srpskog reprezentativca...\nJasno je da vreme teče i za sada nema rešenja kada je Bleki Milenković u pitanju. Problem je novca koji traži Fiorentina, niko, pa ni Vest Hem nije spreman da potroši više od 15 miliona evra za Srbina jer će sledećeg leta biti bez ugovora.\nOn želi da ode, čeka Totenhem, no oni su se odlučili za Romera, mada Atalanta zateže. Što se tiče Juventusa, ako ode Demiral koji je na meti nekoliko klubova moguće je da zakucaju na vrata Fiorentine, ali vratio se Rugani sa pozajmice i za sada, osim eventualno odlaska kod Sarija u Lacio nema nekih ponuda.\nMilenković će čekati, priča se da Fiorentina ne želi da ga proda za 15 miliona i da bi u tom slučaju pustila da mu ugovor istekne. Doduše, italijanski mediji tvrde da srpski štoper neće ostaviti "Ljubičaste" praznih ruku, da bi potpisao novi ugovor sa klauzulom o odlasku, čime bi Fiorentina bila obeštećena kada napusti Toskanu.\nSve što se dešava ne odražava se na Blekijev profesionalizam, mediji prenose da on radi kao i obično i pokušava da se nametne novom treneru Italijanu.\nŠta odgovara Partizanu?\nSvakako što veća prodaja, za njih bi bilo pogubno da Milenković s obzirom da imaju procenat od prodaje napusti klub sledećeg leta kao slobodan igrač, pa se u Humskoj nadaju da će biti prodat makar za dvadesetak miliona, kako bi milion završio u kasi crno-belih.\nPodsetimo, inicijelni transfer iz Srbije u Italiju je bio oko pet miliona evra.


Amra Babić: Pozivam Vladu FBiH i nadležne institucije da hitno riješe problem penzionisanja radnika KTK Visoko – Amra Babić\nAmra Babić: Pozivam Vladu FBiH i nadležne institucije da hitno riješe problem penzionisanja radnika KTK Visoko\nReagujući na agoniju radnika KTK Visoko izazvanu činjenicom da Vlada FBiH i nadležne institucije nisu realizovale odluku koja omogućava penzionisanje ove grupe radnika, načelnica Općine Visoko Amra Babić pozvala je institucije na hitnu reakciju i odgovornost u sprovođenju sporne odluke. Štrajk traje već sedam dana, situacija je vrlo teška i sramotna, izazvana administrativnim i drugim poteškoćama kojima je neko, po načelnici Babić, sebi dozvolio da se igra sudbinom ljudi.\n„Apelujem na Vladu FBiH, predstavnike svih institucija involviranih u ovaj problem da hitno realizuju odluku Vlade FBiH i riješe pitanje penzionisanja radnika KTK Visoko koji su u štrajku glađu“, kaže načelnica Općine Visoko Amra Babić, naglašavajući da je u pitanju prioritet najvišeg nivoa, i da je potrebno biti posvećen ovom rješenju koje je bitnije od izbora, bitnije od bilo kakve političke računice.\n„Sve ove godine naglašavam da pitanje rješenja statusa ovih ljudi mora biti prioritet. Pozivam sve političke subjekte koji mogu doprinijeti rješenju, uključujući našeg Visočanina ministra u Vladi FBiH Amira Zukića da se uključe i pomognu da riješimo ovaj problem“, kaže načelnica Babić.\nŠtrajk je izazvao brojne reakcije domaće javnosti koja je jedinstvena u pozivu na rješenje ovog problema koji još čeka konačne intervencije na nivou Vlade FBiH i Poreske uprave FBiH.\nNačelnica Babić osuđuje bilo kakve političke igre i promocije protivkandidata u društvu ugroženih radnika, naglašavajući da onaj koji želi pomoći treba riješiti pitanje penzionisanja, a ne častiti obespravljene radnike kovertama ili snimljenim porukama. Pitanje penzionisanja je u isključivoj nadležnosti Vlade FBiH, i ne rješava se na nivou Općine ili načelnika.\nNačelnica je skupa sa upravom, sindikatom i nadležnim institucijama od samog početka institucionalno uključena u rješavanje problema penzionisanja svih radnika KTK. I sa nivoa općine insistirati ce na konačnom rješavanju ovog višegodišnjeg problema.


Tači otkrio gde će biti potpisan sporazum sa Beogradom i zašto ne ide u Brisel - Infobrif\nObjavljeno 27.12.2018. u 15:27\nPRIŠTINA – Predsednik privremenih prištinskih institucija, Hašim Tači, rekao je danas da će sveobuhvatni sporazum o normalizaciji odnosa sa Beogradom biti potpisan u Beloj kući u prisustvu američkog predsednika Donalda Trampa.\n„Nema dileme o tome da li SAD to podržavaju ili ne, sporazum će biti finalizovan u Beloj kući u prisustvu najmoćnijeg svetskog državnika, Donalda Trampa“, rekao je Tači na godišnjoj konferenciji za novinare, prenela je „Bota sot“.\nIzjavu savetnika u njegovom kabinetu, Bekima Čolakua, da bi Priština trebalo da razmotri privremeno ukidanje mere o 100 odsto uvećanim taksama na robu iz Srbije, Tači nije hteo da komentariše.\nKako je prenela „Bota sot onlajn“ Tači neće biti u Briselu 8. januara. Tada će, kako se navodi, biti na Brezovici na skijanju, a u Brisel na sastanak sa predstavnicima EU otputovaće samo tim za dijalog.\nZvanično je saopšteno da će tim za dijalog sa Beogradom 8. januara otputovati u Brisel, gde će se sastati sa predstavnicima EU, a očekuje se da će im biti predstavljene teme koje je Priština predvidela u nastavku dijaloga.\n„Pregovarački tim se složio s mojim predlogom da 8. januara budu u Briselu, a ja na Brezovici na skijanju“, rekao je Tači, piše „Bota sot“.\nKako je rekao, ima poverenje u svoj tim i očekuje da će sporazum sa Beogradom biti uravnotežen.\nBela kućaBeogradBriselDonald TrampHašim TačiKosovoSporazum o normalizaciji


Počela priprema za iskopavanje masovne grobnice kod Raške - Radio Sto Plus\nPočela priprema za iskopavanje masovne grobnice kod Raške\nMeđunarodni stručni tim počeo je danas u Rudnici kod Raške priremu terena za potragu za posmrtnim ostacima Albanaca nestalih na Kosovu tokom rata 1998. i 1999. godine, za koje se pretpostavlja da su pokopani na toj lokaciji. Na sastanku Radne grupe za nestale koju...\nMeđunarodni stručni tim počeo je danas u Rudnici kod Raške priremu terena za potragu za posmrtnim ostacima Albanaca nestalih na Kosovu tokom rata 1998. i 1999. godine, za koje se pretpostavlja da su pokopani na toj lokaciji.\nNa sastanku Radne grupe za nestale koju čine predstavnici Beograda i Prištine, a kojom predsedava Međunarodni komitet crvenog krsta, rečeno je da je tu najverovatnije masovna grobnica sa telima ubijenih kosovskih Albanaca.\nPredsedavajuća radne grupe i predstavnica Crvenog krsta u Prištini Lina Milner rekla je agenciji Beta posle sastanka da su u Rudnici pronađeni posmrtni ostaci žrtava koji ukazuju da ih je najmanje šest i da je nemoguće spekulisati o ukupnom broju zakopanih dok svi\nradovi ne budu završeni.\nDodala je da je predviđeno rušenje postojećeg objekta na lokaciji otkrivenoj u decembru 2013. godine.\nLina Milner je ocenila da delegacije Prištine i Beograda konstruktivno sarađuju i da se obe delegacije kreću u pravom smeru.\nPredstavnik Prtištine Pajazit Nuši rekao je da su stvoreni uslovi da se radovi nastave i da ceo proces najverovatnije neće biti završen brzo.\nPredstavnik Beograda Veljko Odalović je rekao je da će porodicama biti omogućeno da posete lokaciju u Rudnici kada one to budu htele.\n„Posmatrači neće biti samo posmatrači nego će oni biti i neposredni akteri na lokacijama, jer očekujemo da forenzičari, patolozi i drugi stručnjaci budu prisutni i da na najbolji način obave posao“, rekao je Odalović.\nOdalović je istakao da su radovi kod Raške dokaz posvećenosti Srbije rešavanju osetljivih pitanja tako da porodice budu što bolje obaveštene o sudbini nestalih.\nPodsetio je da je na toj lokaciji ranije nekoliko puta pokušano otkrivanje masovne grobnice a da su krajem oktobra dobijeni podaci i da su posle početnih istraživanja pronađeni posmrtni ostaci za koje je potvrđeno da je reč o telima kosovskih Albanaca.\nPosle toga je odlučeno da se to mesto pretraži do kraja, naveo je Odalović.\nDodao je da će istražitelji i radna grupa sve rezultate dostavljati medijima i obaveštavati javnost o rezultatima.\nBETAPHOTO/ARMENIJA ZAJMI BESEVIC\nKazna za “Ukras” sledeće nedelje


Bitninja - za beskompromisnu zaštitu vašeg severa\nBitNinja – za nindža zaštitu vašeg servera\nInternet zna da bude prava glavobolja kada se suočite sa zlonamernim napadima na vaš server ili veb-sajt. Statistika kaže da se na svakih 30 minuta dogodi jedan hakerski napad, dok prosečan server u proseku bude meta oko 1300 takvih napada dnevno! To znači da bez adekvatne zaštite vaš server nema mnogo šanse da se odbrani od takvih napada.\nSrećom, postoji dosta alata koji služe za borbu sa različitim pošastima Interneta. Testirali smo za vas BitNinja servis koji može biti dobar sigurnosni sistem za vaš Linux server. Ukoliko želite da ga pridodate vašem VPS serveru na mCloudu, licencu možete jednostavno nabaviti preko nas za 1500 din mesečno (cena sa PDV-om), samo nam se javite.\nU nastavku ovog teksta možete saznati BitNinja mogućnosti.\nBitNinja je višeslojni sigurnosni sistem čija je uloga da blokira napade na server automatski, štiteći na taj način vaš veb-server od svih potencijalnih hakerskih napada. Istovremeno, vaš server će imati na raspolaganju sve raspoložive resurse i protok za obavljanje svojih svakodnevnih zadataka. Dok on radi svoj posao, vi na miru možete da se bavite svojim poslom i zaboravite na brigu oko servera.\nBitNinja u jednom softveru sadrži najnaprednije savremene tehnologija zaštite kao što su: Web Aplication Firewall, IP Reputation, Anti-Malware Honeypots, Log Analysis, DoS Mitigation i druge.\nU pitanju su zasebni moduli u okviru BitNinja softvera, pa ćemo u daljem tesktu predstaviti neke od njih.\nŠtiti od: Napada na aplikativnom sloju TCP/IP-a ( SQL ubrizgavanja, buffer overflow-a napada, cross-site scripting napada (XSS), upload-a nevalidiranih fajlova, ubacivanja fajlova sa udaljenog računara), kao i propusta u sklopu popularnih CMS-ova (WordPress, Joomla, Drupal.. itd).\nNapadi ovog tipa spadaju u najrasprostranjenije na Internetu. WAF modul filtrira sav saobraćaj ka vašem sajtu, kako bi detektovao i predupredio neke od navedenih napada.\nKonfigurisanje WAF-a je prilično jednstavno i što je najvažnije može se istovremeno primeniti na veliki broj domena/URL-ova. Nema komplikovanog podešavanja koje pritom oduzima i mnogo vremena. Aktivacijom WAF-a na svim domenima podrazumevano aktivirate predefinisan set pravila po kojima će on raditi. Ukoliko želite, možete menjati ova pravila, a isto tako po potrebi i isključiti WAF na nekom pojedinačnom domen/URL-u, ukoliko postoji potreba za tim.\nŠtiti od: Malicioznog skeniranja portova\nOdmah po instalaciji BitNinja otvara 100 nasumično izabranih nekorišćenih ili zatvorenih portova, vodeći računa da pritom ne prekine neki od servisa koji već koriste te portove. Ovi portovi se zatim koriste kao mamci, čak i oponašajući prave servise, kako bi na taj način otkrio maliciozna skeniranja portova vašeg servera, odnosno IP adrese sa kojih se vrši skeniranje.\nNa taj način BitNinja može da predupredi potencijalni napad, blokirajući sve IP adrese sa kojih je vršeno skeniranje portova. Te IP adrese se stavljaju na crnu listu, pa se na taj način automatski sprečava skeniranje/napadi sa tih adresa.\nŠtiti od: Ranjivosti u CMS-ovima (WordPress, Joomla, Drupal…)\nOva zaštita radi na veoma sličan način kao Port Honeyport, s tom razlikom da je moguće zameniti bilo koji kompromitovani fajl sa honeypot skriptom. Zapravo dobijate istu funkcionalnost kao u prethodnoj opciji, samo uz dodatnu funkcionalnost kojim možete preduprediti buduće napade tog tipa. Pored toga, BitNinja Malware Detection se može dodatno konfigurisati da automatski štiti od napada na veb i CMS aplikacije na vašem serveru.\nŠtiti od: Napada na aplikativnom sloju TCP/IP-a (SQL ubrizgavanje, XSS, ubrizgavanje koda, ranjivosti kod CMS-ova), kao i brute force napada (SSH, CMS .. itd).\nBitNinja vrši stalni monitoring logova na vašem serveru, uključujući Apache, NginX, Auth log, MySQL, Exim, Cpanel i druge. Čim primeti neku sumnjivu aktivnost u logovima, on je odmah blokra.\nDa bi zaštita bila što bolja, BitNinja čak proverava i aktivnosti koje su zabeležene u logovima i pre njegove instalacije. Na taj način može da otkrije i neke sumnjive aktivnosti koje su se desile ranije i uporedi ih sa aktivnostima nakon instalacije, a zatim ih stavi na crnu listu. Ova inteligentna detekcija omogućava da BitNinja preciznije i blagovremeno odreaguje u slučaju budućih napada ovog tipa.\nŠtiti od: Denial of Service napada\nOvaj modul može automatski da detektuje DoS napade i istovremeno stavi na crnu listu IP adresu sa koje je izvršen napad. Za razliku od sličnih rešenja u drugim proizvodima, BitNinja ne blokira trajno IP adresu sa koje je izvršen napad, već samo prekida vezu sa napadačem, a IP adresa ostaje na crnoj listi. Na taj način se smanjuje mogućnost da se na crnoj listi nađe i neka od adresa iza NAT rutera i proxy servera, što se u praksi neretko dešava.\nPored toga, ovaj modul je dovoljno fleksibilan da se mogu setovati posebno parametri za različite protokole, između čega i recimo pragovi za dozvoljeni broj simultanih konekcija po određenom protokolu.\nKada vaš server koji štiti BinNinja detektuje pokušaj napada ili zlonamerni zahtev, on tu informaciju šalje BitNinja centru. Tu se analiziraju dostavljeni logovi i zatim se IP adresa sa koje je izvršen napad dostavlja svim vašim ostalim serverima, kako bi se odmah predupredili eventualni napadi i na njih. Ukoliko se ovakav napad detektuje na više BitNinja servera, onda se IP adresa sa koje je izvršen napad stavlja na globalnu crnu listu BitNinja-e, kako bi što pre bili zaštićeni i svi drugi serveri koje pokriva BitNinja.\nDrugim rečima, ovo znači da je BitNinja napravio neku vrstu globalne mreže servera koja ima mogućnost da po potrebi štiti sve servere koji mogu biti potrencijalno žrtve napada hakera.\nUkoliko imate dodatnih pitanja na temu BitNinja softvera ili želite da aktivirate licencu na svom serveru, slobodno nam pišite u komentarima, ili nas kontaktirajte putem email-a, rado ćemo vam odgovoriti.\nsprečavanje hakerskih napada na servere,\nzaštita servera od napada,


Триван на панелу Копаоник бизнис форума 2020 - КБФ | Socijalistička partija Srbije\nTrivan na panelu Kopaonik biznis foruma 2020 – KBF Vesti\nSrbija je na putu da se uključi u evropski proces stvaranja zelenog kontinenta, sa opredeljenjem za cirkularnu ekonomiju kao osnovnim sredstvom za brži razvoj zasnovan na principima zaštite životne sredine, rekao je ministar zaštite životne sredine Goran Trivan u svom obraćanju na panelu „Klimatske promene: lokalni izazov – uloga cirkularne ekonomijeˮ koji je održan u okviru Kopaonik biznis foruma 2020 – KBF.\nPrivatna incijativa i razvijena industrija koja odgovorno u svom poslovanju primenjuje standarde zaštite životne sredine predstavlja preduslov postizanja razvoja koji donosi sveukupnu dobrobit Srbiji i regionu, rekao je ministar Trivan.\nCirkularna ekonomija uz privatnu inicijativu i primenu novih tehnologija ima značajnu ulogu u borbi protiv klimatskih promena i ublažavanju njihovih posledica, ukazao je. Ona je prvi korak ne samo ka zelenoj ekonomiji, boljoj životnoj sredini, već i biznisu sa obezbeđenih 30.000 novih radnih mesta.\nTrivan je istakao da živimo u vremenu „klimatske krize“ koja svet suočava sa promenama koje dovode u pitanje opstanak čovečanstva, a posledice oseća i Srbija koja je samo usled pojave suša i poplava pretrpela preko 6.5 milijardi evra štete. Evropski zeleni dogovor je primer iz okruženja kojim putem bi trebalo ići, ali nećemo postići istinski napredak u borbi protiv klimatskih promena, ukoliko ne promenimo svoje razmišljanje i ponašanje, naglasio je ministar.\nOn je rekao da se u proteklom jednogodišnjem periodu može uočiti napredak Srbije u oblasti zaštite životne sredine koja je postala tema čitave Vlade i jedno od značajnih opšte-društvenih pitanja. Završen je Nacrt zakona o klimatskim promenama i dat je Vladi na usvajanje, i tu više neće biti čekanja, najavio je Trivan, jer je u pitanju krovni zakon koji će sve razvojne sektorske politike zasnivati na principima zaštite životne sredine. Nema karbonski neutralne Evrope bez nekarbonskog Balkana, naglasio je ministar. Objasnio je da to zahteva promenu navika, i angažovanje svih, od građana i institucija, do Vlade, uključujući privredu.\nGoran Trivan je naveo neke od konkretnih postignutih rezultata u obezbeđenju zdravije i uređenije životne sredine, ukazujući da je Ministarstvo izradilo i Strategiju niskougljeničnog razvoja, Nacrt strategije upravljanja otpadom i Nacrt izmena i dopuna Zakona o ambalaži i ambalažnom otpadu, a realizuju se i brojni drugi projekti uz međunarodnu podršku i u saradnji sa organizacijama i institucijama. Trivan je rekao da je završeno deset regionalnih deponija, a da još 17 idu u pogon. Zahvaljujući uvećanju budžeta za životnu sredinu od 27 posto podržan je rad reciklažne industrije kako bi Srbija bila čista, a u prečišćavanje otpadnih voda, oblast od ključnog značaja uloženo je na stotine miliona dinara za projektno-tehničku dokumentaciju i projekte koji će lokalnim zajednicama doneti čiste vodotokove, istakao je.\nPotrebni ciljevi su novi materijali, nova industrija, inovativne tehnologije u oblasti zaštite životne sredine gde su najveći poslovi i najveće investicije, istakao je. Neophodno je da preduzeća rekonstruišu postojeće tehnološke procese i da ne zagađuju, rekao je, i najavio čvršću kontrolu svih entiteta koji zagađuju životnu sredinu. Ministar je zatim dodao da je za bolju životnu sredinu od posebnog značaja sistem finansiranja, kojim bi u budućnosti trebalo obezbediti da se sredstva prikupljena od ekoloških taksi usmeravaju u budžete lokalnih samouprava i državnih organa namenjenih zaštiti životne sredine.\nU okviru rasprave na panelu, na postavljeno pitanje o predloženom depozitnom sistemu u okviru izmena i dopuna zakona o ambalaži i ambalažnom otpadu, ministar je istakao da je predloženi depozitni sistem na razmatranju kod svih zainteresovanih strana, i da će se odabrati onaj model za koji se proceni da je najkorisniji i najefikasniji. Hoćemo Srbiju da dovedemo u red i da Srbija bude čista, rekao je Trivan, zbog čega je bilo važno da mi, po prvi put, otvorimo ovo pitanje i pokrenemo raspravu, a odabraćemo predlog koji će se pokazati koristan i isplativ za građane, rekao je.\nŠef Delegacije Evropske unije u Srbiji Sem Fabrici, u svom uvodnom obraćanju na panelu, izložio je ciljeve EU u različitim oblastima kako bi Evropa do 2050. godine postala prvi kontinent bez emisije ugljen dioksida. On je rekao da Evropska unija želi da proširi „zeleni dogovor“ i na Zapadni Balkan, kao i da je Srbija deo ambicija EU da Evropu transformiše u karbonski neutralni kontinent. Ambasador Fabrici obratio se srpskim privrednicima sa pozivom da se ugledaju na Evropu, prepoznaju izuzetne prilike koje pruža uključivanje u veliko evropsko tržište koje postaje sve zelenije, i pozvao da iskoriste sve mogućnosti koje pružaju najnovije tehnologije zemalja članica EU.\nU radu panelu učestvovali su i Violeta Kokir Belanović, generalni direktor preduzeća „Sekopak“, Hiki Pol, ekonomista Evropske investicione banke, Jelena Kiš, menadžerka za održivost i regulatorne poslove za Centralnu i Istočnu Evropu „Ball Packaging Europe“, i Kokai Roland, izvršni direktor JP „Vojvodinašume“.\nNa marginama Kopaonik biznis foruma 2020, ministar Goran Trivan sastao se sa šefom Delegacije Evropske unije u Srbiji Semom Fabricijem, ambasadorima Italije, Austrije, Nemačke, Belgije, Švedske, Holandije i Velike Britanije u Republici Srbiji, i predstavnicima međunarodnih finansijskih organizacija i brojnih kompanija.


simo krunić Arhive - Millennium sport\nOznaka: simo krunić\nAktuelno Crvena zvezda Domaći fudbal Superliga\n"Protiv Zvezde da se vadimo? Teško…"\nAuthor Nemanja ĐorđevićPosted on 19. aprila 2019. 20:15 19. aprila 2019. 20:02\nSimo Krunić, trener Čukaričkog, smatra da će njegova teško napraviti iznenađenje protiv Crvene zvezde u drugom kolu plej-ofa Superlige. Šampion Srbije gostovaće na Banovom Brdu u subotu, a ekipi...\nKrunić: Možda je Partizan u lošoj seriji, ali je veoma kvalitetan\nAuthor Marko KulićPosted on 12. aprila 2019. 16:30 12. aprila 2019. 16:37\nTrener Čukaričkog, Simo Krunić zna da je Partizan u lošoj seriji jer ima samo jednu pobedu u poslednjih mesec i po dana u Superligi. Međutim, jedina pobeda je bila...\nČukarički počeo sa pripremama: jedan dolazak i jedan odlazak sa Brda\nAuthor Srđan OrsićPosted on 11. januara 2019. 18:15 11. januara 2019. 17:48\nNakon skorom mesec dana, radnim obavezama vratili su se i fudbaleri superligaša sa Banovog brda. Šef stručnog štaba Simo Krunić danas je izvršio prozivku, na kojoj je bilo 26...\nAktuelno Domaći fudbal Superliga\nČukarički kreće u petak, poznat i plan priprema\nAuthor Marko KulićPosted on 9. januara 2019. 17:55 9. januara 2019. 17:58\nOvih dana superligaši kreću sa pripremama za prolećni deo sezone. Fudbaleri Čukaričkog obavili su danas medicinska testiranja pred početak priprema, a trener Simo Krunić prozvaće igrače u petak. Prva...\n"Zaslužena pobeda, godinu smo završili onako kako smo je i započeli"\nAuthor Marko KulićPosted on 16. decembra 2018. 23:20 16. decembra 2018. 23:44\nCrvena zvezda je bez poraza u domaćem šampionatu završila 2018. godinu. Trener Crvene zvezde, Vladan Milojević rekao je da je zadovoljan izdanjem svoje ekipe, posebno zbog toga što se...\nPoznat novi trener Čukaričkog\nAuthor Marko ĐinđićPosted on 23. maja 2018. 20:07\nNovinar SOS kanala Nebojša Petrović, preneo je u toku dana da će novi trener tima sa Banovog Brda postati Simo Krunić. Iako Čukarički nije zvanično potvrdio ko će biti...


Toyota opoziva 625 hiljada hibridnih vozila - AUTOMOBILI\n25/01/2020 3:55:10 AM\nNASLOVNA / VESTI / Toyota opoziva 625 hiljada hibridnih vozila\nToyota opoziva 625 hiljada hibridnih vozila\nToyota je juče opozvala 625.000 hibridnih automobila sa tržišta širom sveta, uglavnom modela Prius, zbog tehničkog problema usled koga automobil iznenada može da se zaustavi. Japanski proizvođač je saopštio da je problem povezan sa softverom koji kontroliše snagu motora, što je situacija slična prošlogodišnjoj, kada je opozvano 1.9 miliona primeraka „prijusa“, najprodavanijeg benzinsko-električnog automobila.\nToyota je naglasila da nisu zabeležene nesreće ili povrede zbog ovog defekta. „U nekim situacijama, hibridni sistem može da se isključi tokom vožnje, što rezultira gubitkom snage i zaustavljanjem vozila“, navodi se u saopštenju, preneo je AFP. Više od polovine opozvanih automobila prodato je u Japanu, a većina ostalih u Severnoj Americi i Evropi od maja 2010. do novembra 2014. godine.\nToyota je prodala više od sedam miliona hibridnih automobila u svetu od kada je prva generacija Priusa predstavljena 1997. godine. Japanska kompanija danas prodaje oko 30 hibridnih modela u više od 90 zemalja.\nTagovigubitak snage kvar opoziv prius Toyota\nPrethodno Mercedes S Class kabrio na NIrburgringu [Video]\nSledeće Fejsliftovani Porsche 911 u Pragu


Šminka NYX Professional Makeup od sada u Lilly drogerijama - Astrology Srbija - donnasfreeastrology.info\nTrend profesionalnog šminkanja i postizanja glamuroznog izgleda u samo nekoliko poteza pozicionirao je svetski popularan brend dekorativne kozmetike, NYX Professional Makeup, kao omiljeni make up izbor devojaka. Široki asortiman kvalitetnih proizvoda ovog brenda od danas će biti dostupan i u Lilly drogerijama, na nekoliko lokacija.\nPriliku da NYX Professional Makeup-u prve požele dobrodošlicu, na svečanom otkrivanju NYX Professional Makeup kutka u Lilly drogeriji u ulici Kneza Mihaila, imale su brojne poznate devojke među kojima su glumice Bojana Ordinačev i Marina Ćosić, kao i modne blogerke Anastasija Đurić, Jana Dačović, Tamara Ćosić, Marina Abut, Iva Čuljak, Ana Janković, Bojana Kostić i Zlatana Ćirić.\nTom prilikom, brend direktorka NYX Professional Makeup, Miglena Miteva istakla je: „Veoma smo srećni što je široka paleta NYX Professional Makeup proizvoda koja dolazi iz Los Anđelesa dostupna u Srbiji i što je naišla na sjajan prijem kod svih koji vole dobru i kvalitetnu šminku. Takođe, vrlo smo ponosni na saradnju sa kompanijom Lilly Drogerie, za koju verujemo da će biti i više nego uspešna“.\nOvaj izuzetno popularni make up brend nudi više od 640 nijansi karmina, pro-inspirisanih proizvoda, palete za senčenje i konturisanje, šminku za obrve u svim oblicima i teksturama, neverovatne osnove i više od 170 različitih ajlajnera, koji su sada ekskluzivno dostupni u Lilly drogerijama u Ulici Kneza Mihaila, na Banovom Brdu i Ulici Glavna u Zemunu, a uskoro se očekuje u TC Ušće, kao i u još nekoliko Lilly drogerija.


Odbor: Clanstvo u NATO najbolje resenje za bezbednost Finske\nTanjug 10. maja 2022. 13:45\nHELSINKI – Ulazak u NATO najbolja je opcija koja Finskoj garantuje nacionalnu bezbednost, saopštio je danas odbor finskog Parlamenta zadužen za odbranu, a uoči zvanične odluke zemlje o tome da li će se pridružiti Alijansi.\nOdbor je dao mišljenje o tom pitanju u odgovoru na Vladinu belu knjigu o njenoj spoljnoj i bezbednosnoj politici, prenosi Rojters.\n„Članstvo u NATO je najbolje rešenje za bezbednost Finske. Ono jača nacionalnu odbrambenu sposobnost Finske uz podršku značajnih vojnih resursa Unije“, rekao je predsednik odbora i opozicioni lider Peteri Orpof iz Nacionalne koalicije.\nOdbor je zaključio da bi članstvo Finske u Severnoatlantskom savezu značajno povećalo šanse zemlje da izbegne da postane meta „ruske agresije“.\nFinska, koja deli granicu od 1.300 kilometara i tešku prošlost sa susednom Rusijom, preispituje svoju dugogodišnju poziciju uzdržavanja od članstva u NATO kako bi održala prijateljske odnose sa svojim istočnim susedom, navodi britanska agencija.\nOčekuje se da će finski predsednik Sauli Ninisto u četvrtak saopštiti svoj stav o pridruživanju NATO, potezu koji bi, kako navodi Rojters, značio veliku promenu bezbednosne politike za tu nordijsku zemlju nakon sukoba u Ukrajini.


NSinfo: Uskoro obnova kuće Mileve Marić i Alberta Ajnštajna u Kisačkoj - radovi i u Gradiću, na Trgu slobode...\nUskoro obnova kuće Mileve Marić i Alberta Ajnštajna u Kisačkoj - radovi i u Gradiću, na Trgu slobode...\nObnova kuće u Kisačkoj 20 trebalo je da počne u maju ove godine\nNakon više godina najava, na jesen će početi obnova kuće u Kisačkoj 20 gde je jedno vreme živela naša matematičarka Mileva Marić sa suprugom Albertom Ajnštajnom, saznaje 021.rs.\nZavod za zaštitu spomenika kulture raspisao je tender za obnovu fasade ove kuće koja je već dugi niz godina predviđena da bude muzej posvećen Milevi Marić. U pitanju je deo projekta obnove fasada i krovova starih zdanja u Podgrađu Petrovaradinske tvrđave i centru grada.\nPored kuće u Kisačkoj 20, u ovom krugu je predviđeno i sređivanje kuća u Štrosmajerovoj 5 i 14, Zbirke strane umetnosti u Dunavskoj 27 i zgrade na Trgu slobode 4, na samom uglu sa ulicom Modene.\nU narednih mesec dana trebalo bi da bude odabran najpovoljniji ponuđač, a procenjena vrednost radova na ovih pet kuća je 18,7 miliona dinara. Podsetimo da je ovo nastavak obnove fasada započete prošle godine i do sada je obnovljena 21 fasada u Podgrađu Tvrđave. Ove godine je već raspisan tender za obnovu još pet kuća i to u Nazorovoj 1 i Štrosmajerovoj 7,9, 12 i 18 i za to je izdvojeno 20 miliona dinara sa PDV-om.\nProšle godine je Republika dala Novom Sadu 100 miliona dinara za obnovu, a ovde godine, kako su naveli ranije u Zavodu, još 150 miliona dinara.\nInače, obnova kuće u Kisačkoj 20 trebalo je da počne u maju ove godine, ali se to nije dogodilo. U februaru prošle godine postavljena je tabla, na kojoj piše da su u Kisačkoj 20 deo svog života proveli Mileva Marić Ajnštajn i njen suprug Albert Ajnštajn.\n... centar, dunavska, gradić, investicije, Istorija Novog Sada, kisačka, Novi Sad, podbara, podgrađe, radovi, salajka, trg slobode


Stručnjaci u Briselu o klimatskim promenama : Nadlanu.com\nStručnjaci u Briselu o klimatskim promenama\nObjavljeno 2. apr 2007. / 00:00:00\nBRISEL, 2. aprila 2007. (Beta-AFP) - Stručnjaci međuvladine grupe eksperata za klimatske promene počeli su u ponedeljak u Briselu radni sastanak o uticajima koje će globalno otopljavanje imati narednih decenija.\nEksperti će se, iza zatvorenih vrata, u narednih nedelju dana posvetiti toplotnim talasima, suši, poplavama i ekstremnim klimatskim pojavama koje utiču na nivo voda, prirodnu sredinu, živi svet, poljoprivredu, zdravlje, stanište i ekonomiju.\nOko 400 delegata iz 190 zemalja članica međuvladine grupe razgovaraće i o merama neophodnim za smanjenje negativnog uticaja klimatskih promena.\nStručnjaci će sastaviti dokument namenjen vladama i građanima, u kojem će na dvadesetak strana sažeto predstaviti izveštaj na kojem u proteklih pet godina radi više od hiljadu istraživača. Dokument će u petak biti objavljen u Briselu.\nEvropski komesar za prirodnu sredinu Stavros Dimas oštro je danas kritikovao SAD kao najvećeg svetskog zagađivača i Australiju, zbog toga što te zemlje nisu ratifikovale protokol iz Kjota o smanjenju emisije gasova koji doprinose efektu staklene bašte.\nDimas je još rekao da će Evropska komisija u narednih nekoliko nedelja objaviti "zelenu knjigu" o mogućim strategijama za adaptaciju na klimatske promene. U dokument će biti uvrštene i najznačajnije mere koje EU treba da donese u tom smislu.\nMeđuvladinu grupu eksperata za klimatske promene osnovale su Ujedinjene nacije 1988. godine.\nGrupa je u februara u Parizu objavila naučnu ekspertizu u kojoj se predviđa rast prosečne temperature u svetu za dva do četiri stepena Celzijusova do 2100. godine u odnosu na početak industrijske ere.


Bahati direktor "Namenske" šalje radnike kući, a milione ulaže u bazen | Društvo i ekonomija | Direktno\n07. 08. 2020. 18:04 11\nKontroverzni direktor fabrike oružja "Milan Blagojević - Namenska" u Lučanima Radoš Milovanović šalje kući radnike pod izgovorom da će zbog ekonomske situacije prouzrokovane koronavirusom nekima od njih smanjiti platu, dok će neke poslati na prinudni odmor, a potom i na "neplaćeno". Radi se o istim onim radnicima koji su ga zdušno podržavali ispred suda u Ivanjici na suđenju povodom smrti mladića Milomira Milivojevića, koji je poginuo na radnom mestu u ovoj fabrici. Za to vreme, prema pisanju loklanih medija, Milovanović ulaže 250 miliona dinara za rekonstrukciju bazena.\nKao i svuda u unutrašnjosti Srbije, radnici u Lučanima su obespravljeni, ucenjeni i moraju da se ponižavaju do te mere da se "spontano" okupljaju ispred suda kako bi tapšali i pružali podršku direktoru, a zviždali porodici poginulog kolege Milivojevića, koji je život izgubio usled eksplozije zbog sumnje da nije bio dovoljno zaštićen na radu.\nTom prilikom su morali da "progutaju žabu" i urade nešto nečovečanski kako bi ostali na poslu, a nekoliko meseci kasnije, direktor Radoš Milovanović "odužio" im se nečim što liči na poluotkaze.\nOko 150 radnika "MB Namenska" moraće na prinudni odmor, a potom i na neplaćeno zbog, kako kažu čelnici fabrike, nepovoljne ekonomske situacije usled koronavirusa. Nekima će biti i smanjene plate.\nMilovanović je utorak 4. avgusta izdao saopšenje radnicima u kojem ih podseća da zbog pandemije fabrika nije radila od 30. marta do 4. aprila, a da su od 14. do 27. marta pojedine radne celine radile sa smanjenim brojem radnika, i da zbog toga preduzeće ne samo u tom, nego i u ovom periodu ostvaruje daleko manje prihode.\nSve bi to bilo u redu da nije pre nekoliko dana obelodanjena informacija da je za rekonstrukciju bazena u Lučanima izdvojeno čak 250 miliona dinara, prenosi "Ozonpress".\nSamim tim, postavlja se pitanje kako je moguće da za takav projekat, naročito sada kada je zbog virusa rizično kupati se na bazenima, ima novca, dok za plate radnika, pa čak ni onih najvernijih, nema.\nBazen je počeo sa radom 1. avgusta, a nalazi se u centru grada, preko puta stadiona FK Mladost, u čijem produžetku je fabrika “MB Namenska”.\nVeliki bazen za odrasle i mali za decu, reprezentativni restoran sa baštom i sav ostali prateći sadržaj nedavno su rekonstruisani, a adaptaciju je platio upravo direktor "Namenske" Radoš Milovanović.\nLučani MB Namenska Radoš Milovanović Koronavirus


NAPOKON: Velika akcija pronalaska i hapšenja pedofila u FBiH!\nU BiH 273 novozaražena koronavirusom i 17 preminulih\nOd 01.09.2021.godine Klub sa ponosom nosi ime Grada Jajca\nPolicijski službenici Federalne uprave policije (FUP) provode akciju kodnog naziva “Predator” na području Federacije Bosne i Hercegovine usmjerenu na dokumentiranje osoba koja se dovode u vezu s krivičnim djelom “iskorištavanje djeteta ili maloljetnika radi pornografije”.\nNa osnovu naredbi Općinskih sudova do sada su izvršeni pretresi stambenih objekata na šest lokacija na području općina Široki Brijeg, Mostar, Tuzla, Srebrenik i Živinice, prenosi Fena.\nU akciji koja se provodi od 19. maja oduzeti su računari, serveri, elektronski i optički mediji za pohranu podataka u digitalnom obliku, mobilni telefoni s pripadajućim SIM karticama, te drugi predmeta koji potiču ili se dovode u vezu s ovim krivičnim djelom.\nAkcija se provodi pod nadzorom nadležnih kantonalnih tužilaštava, a oduzeti predmeti će biti u narednom periodu predmet vještačenja u cilju dokazivanja i dokumentiranja osoba koje se sumnjiče za izvršenje ovog krivičnog djela.\nAsistenciju prilikom ovih aktivnosti pružaju policijski službenici kantonalnih ministarstva unutrašnjih poslova, a bit će nastavljene aktivnosti na realizaciji ove operativne akcije, saopćeno je danas iz Federalne uprave policije.


Nastavljen blagi rast Belexa, pad NIS-a i Komercijalne banke | Kamatica\nPočetna > berza > Nastavljen blagi rast Belexa, pad NIS-a i Komercijalne banke\nNastavljen blagi rast Belexa, pad NIS-a i Komercijalne banke\nTekst objavljen: 09.06.2020 10:10\nProtekla trgovačka sedmica donele je nastavak rasta domaćeg tržišta akcija, ali uz smanjeni obim prometa. Ukupna realizacija na tržištu iznosila je 676 miliona dinara (5,7 miliona evra), dok je indeks Belex15 ojačao 0,8 odsto na 678,6 poena\nNajprometnija akcija bila je Komercijalna banka (KMBN) koja je gro prometa od 37,7 miliona dinara ostvarila na nivou od 2.250 dinara. Ovaj nivo Komercijalne je za 1.000 dinara niža cena u odnosu na preuzimanje banke u februaru, čiji završetak se očekuje do kraja godine.\nAkcije Naftne industrije Srbije (NIIS) spustile su se ponovo ispod psihološke granice od 600 dinara, uprkos oporavku cene sirove nafte. Nafta tipa Brent je prošle nedelje dostigla nivo od 42 dolara po barelu, što predstavlja rast na nedeljnom nivou od 19 procenata.\nMesser Tehnogas (TGAS) se oporavio 1,5 odsto na 13.000 dinara uz realizaciju od 11,3 miliona dinara. Akcije ove kompanije beleže velike flutkacije od početka godine: u februaru su dostizale nivo od 16.000 dinara da bi tokom krize mesec dana kasnije padale na nivo od 10.300 dinara.\nAkcije Metalca (MTLC) skočile su 2,8 odsto na 1.850 dinara uz promet od 5,7 miliona dinara. Kompanija je predložila i ove godine dividendu od 85 dinara po akciji što na trenutnoj ceni daje prinos od 4,6 odsto. Akcije Jedinstva (JESV) skočile su prošle sedmice 13,3 odsto na 6.800 dinara nakon što je kompanija predložila dividendu od 705,88 dinara po akciji, što je rast od 71 odsto u odnosu na 2019. godinu (dividendni prinos 10,4 odsto).\nBeogradska berza nedeljni izveštaj sa berze vesti sa berze belex momentum


UDARNA VEST: Protiv Apple i Samsunga pokrenute optužnice zbog izazivanja raka sa mobilnim telefonima | WebTribune\nHome ŽIVOT UDARNA VEST: Protiv Apple i Samsunga pokrenute optužnice zbog izazivanja raka sa mobilnim telefonima\nUDARNA VEST: Protiv Apple i Samsunga pokrenute optužnice zbog izazivanja raka sa mobilnim telefonima\nPosted date: август 27, 2019 In: ŽIVOT\nApple i Samsung pogođeni su tužbom zbog tvrdnji da njihovi telefoni izlažu korisnike emisiji radiofrekvencija i do 500 odsto izvan onih granica koje su dopuštene. U međuvremenu se zahuktava rasprava o uticaju pametnih telefona na zdravlje.\nOptužnica je podnesena nakon istrage Chicago Tribunea, a u njoj se navodi kako emisije radiofrekvencija (RF) za brojne Apple i Samsung telefone – među kojima su iPhone 8, iPhone X i Galaxy S8 – “daleko prelaze savezne smernice”. Rizici takvog nivoa zračenja uključuju “povećani rizik od raka… genetska oštećenja, deficit učenja i pamćenja, neurološke poremećaje”, kao i poduži popis ostalih medicinskih problema.\nFederalna komisija za komunikacije (FCC) testira telefone pomoću njihove „specifične brzine apsorpcije“, merene u vatima energije apsorbovane po kilogramu telesnog tkiva. Nijedan telefon koji se prodaje u Americi ne sme da pređe 1,6 w / kg, dok evropska regulacija dopušta izdašnija 2w / kg.\nMeđutim, zdravstveni aktivisti smatraju da su ti nivoi zastareli. Zapravo, FCC-ove smernice sastavljene su 1997. godine i uglavnom su se temeljile na testovima koje je američka vojska izvela na glavama vojnika koji su težili oko 100 kilograma.\nDeca mogu da apsorbuju do 150 odsto više zračenja iz telefona od odraslih i do deset puta više zračenja kroz njihovu lobanju. Kako deca verovatno ne koriste moderne pametne telefone kao vrhunsko vojno osoblje, neki istraživači kažu da su FCC-ove SAR smernice neadekvatne.\nNijedna veća, javna, zdravstvena organizacija do sada nije uspela da poveže upotrebu telefona sa rakom ili drugim ozbiljnim bolestima. Međutim, brojne studije su otkrile da su čak i na nivoima daleko nižim od onih koje je utvrdio FCC, mogući značajni, zdravstveni efekti. Otkriveno je da zračenje 2.000 puta niže od granice 1.6 slabi DNK laboratorijskih pacova i smanjuje broj njihovih spermatozoida. Otkriveno je kako doza četiri puta manja, od tog nivoa, povećava verovatnost nastanka zloćudnih tumora, dok izloženost nešto ispod polovine limita menja način spavanja korisnika.\nNiko od tužilaca ne tvrdi da je zapravo pretrpeo bilo kakvu bolest ili zdravstvene probleme. Umesto toga, tuže Apple i Samsung – dva od tri najveća svetska proizvođača pametnih telefona – zbog zavaravanja u cilju navođenja kupaca na kupovinu potencijalno opasnih uređaja.\nBrojne studije o podizanju uzbune sprovedene su u devedesetim i početkom 2000-ih, ali snažnije antene i različiti odašiljački standardi modernih uređaja sugerišu da bi stvarni efekti mogli biti drastičniji.\nNa nadolazećem predstavljanju 5G ćelijske infrastrukture takođe su se oglasila zvona alarma. Tornjevi s 5G ćelija koriste kraće radio talase od onih trenutne generacije, što znači da gradovi u Americi ubrzavaju svoje izvođenje, a za obezbeđivanje pokrivenosti moraće da ih postave više. Ovi kraći talasi, međutim, putuju na znatno višoj frekvenciji, što znači da su korisnici izloženi višestrukim zračenjem.\nFCC tvrdi da je 5G bezbedan, ali odobrava procenu Uprave za hranu i lekove kako bi potvrdili da “težina naučnih dokaza nije povezala mobilne telefone sa bilo kojim zdravstvenim problemima”.\nDr Martin Pol, profesor emeritus biohemije na Univerzitetu Vašington, rekao je za RT kako 5G predstavlja “veliku pretnju” za javno zdravlje. Ukazujući na reproduktivna oštećenja, srčane efekte i oksidativni stres, koji mogu ubrzati “svaku hroničnu bolest od koje patimo”, Pol je kritikovao američku vladu zbog usvajanja zakona za ubrzanje uvođenja 5G tehnologije, dok odbijaju da finasiraju istraživanje posledica po ljudsko zdravlje.\nBudući da 5G obećava novo poglavlje u raspravama koje traju tri decenije, tužbe poput one pokrenute protiv Apple-a i Samsunga verovatno će postati sve češće.\nEU SE UZNEMIRILA ZBOG EVROAZIJSKE UNIJE: Kako Srbiju držati u kolonijalnom statusu, siromašnu i ucenjenu ….


Tradicionalna srpska svađa među (ne)prijateljima : Nadlanu.com\nTradicionalna srpska svađa među (ne)prijateljima\nObjavljeno 31. dec 2013. / 12:53:58\nDa su njih dvojica prijatelji, ovo bi moglo da se okarakteriše kao "tradicionalna srpska svađa među prijateljima", da se svi malo našalimo na to pesničenje, imamo vest za naslovnu dva-tri dana, a onda četvrtog da sve zaboravimo. Međutim u pitanju su ljudi među kojima već duži vremenski period postoji sukob, tako da je ovo po svim zakonima ove države zapravo krivično delo.\nDa se razumemo, kod nas se komšije ubijaju ašovima za kvadratni metar placa, 20 centimetara međe ili jednostavno pogrešnu reč u pravom trenutku i to je već stvar folklora, međutim problem u vezi sa ovim stvarima nije toliko činjenica što postoje i što smo se navikli na njih, jer postoje u celom svetu, oduvek i nemoguće ih je iskoreniti, problem je reakcija na njih. I to, ne naša reakcija, već reakcija onih čiji je posao da to spreče. Nasilje je postalo uobičajena stvar u toj meri da policija danas na njega reaguje isključivo tako što "sastavlja zapisnike".\nU ovakvim slučajevima se čini da Srbija više nema policiju nego stenografkinje u policijskim uniformama, koje izađu na mesto događaja, gde sastave čuveni "zapisnik", upišu aktere incidenta i kažu da će protiv D.T. biti pokrenuti prekršajni postupak. Naravno, od hapšenja nema ničega jer to nije u njihovoj "nadležnosti", oni su samo stenografi u uniformi.\nNaoružane sekretarice mesta zločina izgleda imaju isključivo ovlašćenje "Vuk Karadžić" - da se idu od mesta to mesta i prikupljaju priče i informacije od naroda, zapisuju ih i ostave kasnijim generacijama.\nREKAO SI DA ĆEŠ MI JE*ATI MAMICU: Maja Marinković gušila se…\nMISICA ZAVRŠILA U SUZAMA: Burna rasprava Jovane…\nHAOS U BELOJ KUĆI: Mina Vrbaški posle brutalnih uvreda…\nDeca se kasape mačetama u školskom dvorištu, ljudi serijski kolju jedni druge po Žutim gredama, crne hronike pune ljubomornihmuževa koji konačno iz sedmog puta uspeavaju da ubiju svoje supruge, a uniformisani stenografi marljivo skupljaju izjave, slikaju modrice i rane.\nNi kod koga se više ne pali alarm kada neko nekome preti, udari ga, progoni, siluje ili prebije čoveka od 77 godina, pa ma koji da je razlog u pitanju. Čak ni u situaciji gde dotični Dejan T. viče pred policijom kako će pobiti celu Zarićevu porodicu, čak ni u situaciji kada su već nekoliko puta izlazili zbog sličnih stvari na lice mesta, sastavljali iste zapisnike i bili upozoreni da ovo može da se desi.\nNe znam koja je Dejanova priča i šta ga je nagnalo na ovakav potez. Postoji velika verovatnoća da je čovek frustriran godinama poremećenih međukomšijskih odnosa, ali ma kako oguglali, ma koliko imali razumevanja za dugogdišnje komšijske sukobe, ne postoji opravdanje za ovakav potez, jer kada dođe do nasilja, onda je jasno da je u pitanju obesni divljak bez trunke skrupula i poštovanja za bilo koje društvene, moralne, ljudske i zakonske norme, kog bi trebalo sankcionisati na svaki od pomenutih načina.\nJedini problem je u tome što svakog Borisa u ovoj državi od svakog Dejana može da zaštiti samo policija, a ne stenografi sa pištoljem i blokčetom\nNikad ne znate kada ćete nekom Dejanu i vi postati Boris. Nikad ne znate da li će vaš Dejan udariti centimetar više i ostaviti vas na mestu mrtvim.


Načelnik opštine Vlasenica razgovarao sa predstavnicima Univerziteta Istočno Sarajevo - infoBirač\nNačelnik opštine Vlasenica Miroslav Кraljević upriličio je sastanak sa predstavnicima Univerziteta Istočno Sarajevo. Prof. dr Srđan Lalić, prorektor za ljudske resurse i docent Marko Gutalj, profesor na Poljoprivrednom fakultetu, katedri za šumarstvo, razgovarali su sa rukovodstvom opštine Vlasenica o planovima i budućoj saradnji, sa posebnim akcentom na visokoobrazovnu ustanovu u Vlasenici.\nStudijski program šumarstvo u Vlasenici biće partner Univerziteta u Novom Sadu na projektu Erazmus, uz učešće partnera iz Austrije, Njemačke, Španije. Cilj projekta je jačanje znanja i vještina, unapređenje obrazovanja, osposobljavanje za rad i povećanje mogućnosti zapošljavanja.\nNa sastanku se govorilo i o dualnom obrazovanju kojem će u narednom periodu biti posvećena posebna pažnja sa ciljem kreiranja jedinstvenog modela obrazovanja i vaspitanja u kome se, kroz teorijsku nastavu i vježbe u školi i učenje kroz rad kod poslodavaca, stiču i usavršavaju znanja, vještine i sposobnosti u skladu sa standardima kvalifikacije, planom i programom nastave.\nNa sastanku je najavljeno da će 25. maja u Vlasenici biti održan okrugli sto na temu dualnog obrazovanja, kojem će prisustvovati predstavnici opštine, realnog sektora i partnerskih univerziteta.\nSutra bez struje Milići, Vlasenica, Šekovići i Han Pijesak


“Za nas je velika radost uspeh koji smo ostvarili, obezbedili smo prvi put u ovom novom formatu plasman na Svetsko prvenstvo i to sa tri generacije, imamo osnovnu ’95, šest igraèa ’96. i dvojicu fudbalera roðenih 1997. godine“, napomenuo je Paunoviæ.\nIako se èinilo gotovo nemoguæim da se “Orliæi“ plasiraju u polufinale posle remija sa Ukrajinom i Nemaèkom, oni su uspeli da ostvare pobedu protiv Bugarske, u samom finišu utakmice.\n"Bilo je razloga za slavlje, ali veæ smo okrenuti oporavku igraèa, pripremi utakmice sa Portugalom, preselili smo se iz Ðera u Budimpeštu i ovde æemo se pripremati za polufinale. Portugal je osvojio svih devet bodova, postigao 11 golova, imamo jako teškog protivnika", naveo je Paunoviæ.\nPred njima je sada duel sa Portugalom, ekipom koja do sada na takmièenju nije naišla na ozbiljnog protivnika, uprkos tome što su u grupi A igrali sa Austrijom, domaæinom Maðarskom i Izraelom.\n"Ponavlja se polufinale od prošle godine, ali je sve drugaèije, drugaèije su okolnosti.... Uprkos svemu, ovaj tim je sjajan, ima mentalitet kakav davno nije viðen na našim prostorima, veoma smo ponosni na njih i svesni smo da su ispred nas teški izazovi", smatra Paunoviæ.\nOno što treba da raduje navijaèe Srbije pred polufinale je sjajan pristup fudbalera Srbije u dosadašnjim utakmicama, ali je bilo i pojedinih momenata koji su mogli skupo da koštaju “Orliæe“.\n"Svi u struènom štabu smo angažovani da što bolje upoznamo Portugal, ali moramo i da forsiramo naše jake strane, to je pre svega timski duh i sprovoðenje dogovorenog plana. Ono što je funkcionisalo æemo zadržati, ali moramo da popravimo efikasnost, imamo uz Nemaèku i Portugal najviše udaraca na gol, ali ne i isti uèinak", ocenio je Paunoviæ.\nPosle vraæanja Andrije Živkoviæa, povrede Veljka Simiæa, selektor neæe moæi da raèuna na još jednog ofanzivnog veznog fudbalera, Danila Pantiæa koji ima problema sa zadnjom ložom.\n"Protiv Bugarske se povredio Pantiæ, neæemo moæi da raèunamo na njega ni u polufinalu, ni u finalu, ako stignemo do njega... Umesto Simiæa je stigao Milan Jokiæ, a sada imamo na raspolaganju još jednu dodatnu pozivnicu i trenutno razmatramo koga æemo uvrstiti u tim. Jako nam je žao što se Pantiæ povredio...".\nNakon završetka bogate igraèe karijere, Paunoviæ je 2012. godine preuzeo reprezentaciju Srbije mlaðu od 18 godine, a prošle godine je imenovan i za selektora godinu dana starije selekcije.\n"Radimo najbolje što umemo, pokušavam da znanje iz trenerske škole objedinim sa igraèkim iskustvom i prenesem igraèima. Pokušavamo da sprovedemo vrednosti entuzijazma, odgovornosti, poštovanja i iskrenosti, da budemo pravi, da budemo tim. Prezadovoljan sam što mogu da radim sa ovim momcima, oni su nešto najbolje što mi se dogodilo u trenerskoj karijeri. Ipak, rano je da se donose zakljuèci, nastavljamo da radimo i imamo cilj ispred nas, nastavljamo da se pripremamo i borimo dalje za našu zemlju", zakljuèio je Paunoviæ u intervjuu za B92.